
AWEMainta 


Diamars, 19 Februari 2019 


Nepotismo ta sigui su curso den Gobierno 

Prome Minister ta nombra ruman di Presidente 
di Parlamento den servicio di Parlamento 



GABINETE Wever Croes for di cuminsamento a priminti di in- 
troduci gobernacion di integridad, sinembargo tur loke ta pas- 
andoy a base di observacionnan di tanto Algemene Rekenkamer, 
di Comision di Supervision Financiero CAFTy otro instancianan, 
Gobierno ta sigui aumenta gasto di personal manera cu e Gobi- 
erno haya ta bon. 

AWEMainta a ha^a informacion cu Gobierno a dicidi di lanta un 
comision cu mester bay atende cu e aspecto di independisacion 
di Parlamento, cu riba su mes masha controversial, sigur ora 
cu realisa cu si ta papia di independisacion di Parlamento, esaki 
mester ta leu, pero masha leu di influencia di Gobierno. 

Den e caso specifico aki, Prome Minister Evelyn Wever Croes a 
dirigi un carta na Presidente di Parlamento recientemente den 
cual ta informa cu su Gobierno a lanta un comision cu ta carga 
e nomber di ‘Commissie Versterking Democratisch Bestel’y riba 
dje ta dicidi di nombra dos hende den e comision aki, cu mester 
ba^ atende cu interesnan cu ta regarda Parlamento. 

Segun e carta ta mustra cu ta Parlamento a solicita sosten pa 
logra e proceso aki for di Gobierno loke nos por interpreta busca 
expertonan adecuado cu mester ta leu for di cualkier influencia of 
relacion cu Gabinete Wever Croes. 

For di momento cu Prome Minister anuncia den e carta aki cu ta 
su persona a dicidi di lanta e comision ariba menciona,_ya caba 
a viola henter e proceso di independisacion di funcionamento di 
Parlamento di Aruba^ al contrario, e ta mara Parlamento ainda 
mas na influencia di Gobierno cu den ultimo tempo caba ta lanta 
hopi pregunta di tur loke ta pasando. 

Entre otro AWEMainta tin cu mustra aki cu e.o. tin Ministernan 
cu ta anuncia fecha cu leynan tin cu wordo trata y aproba, sin 
cu e le^/nan aki ayega Parlamento ainda, e.o. e propio Prome 
Minister, kende a anuncia aña pasa e fecha exacto cu Parlamento 
tin cu atendey aproba presupuesto 2019, pues mustrando cu ta 
Gobierno ta determina con cosnan ta cana na Parlamento. 


Recientemente tabata Minister di Salubridad Publico^ Deporte, 
Dangui Oduber, kende den conferencia di prensa ta anuncia cu 
dentro di 6 luna lo bin c’un fundacion nobo pa Lotto pa Deporte, 
cu ta otro ley mas cu Parlamento lo tin cu tendey dicidi ‘riba, 
pero_ya caba e Minister ta sigura cu esaki lo t’e casoy cu e fun- 
dacion lo bira un realidad. 

Minister Oduber tambe a anuncia siman pasa cu e ley pa legalisa 
uzo di cannabis medicinal lo ba \y Parlamento dentro di algun si- 
many cu esaki lo bira un hecho sigur, sin cu Parlamento mes a 
haya algo di e ley aki pa studia of analisa. 

Pero segun Minister di Salubridad esaki^a caba ta un hechoya 
cu Gabinete Wever Croes tin esaki den su programa di goberna- 
cion, pero no t’e Minister por sigura cu e ley aki ta pasa, _ya cu 
e ta keda un decision cu Parlamento di Aruba tin cu determina. 

AWEMainta tambe ta haya algo sumamente conflictivoy suma- 
mente serio e hecho cu Prome Minister ta informa Presidente di 
Parlamento, cu dos persona cu ta trahando na su ministerio n’e 
momentonan aki, lo keda asigna pa forma e ‘Commissie Versterk- 
ing Democratisch Bestel’ cu riba su mes caba ta confirma cu e 
proceso aki lo wordo influencia pa loke Gobierno actual ta dicidi 
of defini kico e mester bira. 

Pa agrega ainda mas duda riba e proceso aki, un di e expertonan 
aki, segun Prome Minister, ta un ruman homber di e actual Presi- 
dente di Parlamento, sr. Ady Thijssen kende ta Romeo Thijssen 
mientras cu e otro persona cu ta forma e comision aki, ta Jossy 
Semeleer, ex Griffier di Parlamento. 

Pues aki por papia sin duda di nepotismo den e proceso aki, algo 
cu _ya ta conoci cu e ta forma di procede di un Gobierno cu a 
priminti integridad den gobernacion _y cu a sigura pueblo cu e 
Gobierno aki lo traha segun reglanan di bon gobernacion. 

Ta lanta e pregunta e ora con ta ba^ parti e gasto di salario di e 
dos personanan aki, ya cu tin tur siguransa cu e vacatura cu e 
dosnan aki ta laga na Ministerio di Prome Minister, lo wordo_yena 
cu mas hendeyega na partido MER 

Un otro aspecto sigur cuestionabel t’e hecho cu ex Presidente 
di Parlamento, Marisol Lopez Tromp a^ega di ehecuta un plan 
igual den pasado, caminda hasta a retiray suspende algun per- 
sona trahando na Parlamento caminda tambe e proceso di inde- 
pendisacion di Parlamento a wordo atendi. 

Awor ta Gobierno mes kier haci esaki, pero na lugar di duna 
Parlamento mas credibilidad e envolvimento di Prome Minister 
den e proceso aki, lo caba di confirma cu Gobierno ta manda riba 
Parlamento formalmente. 

Ta busca un Korps Chef nebo 


DEN e edicion di awe di AWEMainta, por mira un 
solicitud pais Aruba, esta Cuerpo Policial, unda tin 
un solicitud pa un Hefe di Polis nobo, (Korps Chef). 

Di biaha a cuminsa cu masha speculacion, pero for di 
momento cu Andrew Hoo a keda nombra como Korps 
Chef nobo un aña pasa, Minister di Husticia, mr. An- 
din Biklcer a duna di conoce cu despues di un aña, e lo 
habri un solicitud habri pa haya un Korps Chef nobo. 

Un aña a pasa caba y awor e momento a yega, manera 
el a priminti cu e lo habri pa un solicitud habri pa haya 
un Korps Chef nobo. Logico cu Andrew Hoo tambe 
por solicita. Si djies tuma p.e. e exigencia, mester tin 
un studio academico; 5 aña di experiencia na un nivel 
strategico y 10 aña di experiencia den un organisacion 
di husticia. Cu esaki so, ta masha poco candidato lo 
por haya na Aruba, cu ta den e propio Cuerpo Policial 
of manera menciona, si Andrew Hoo solicita, e por bira 
atrobe Korps Chef. 

Ultimo dia pa entrega e solicitud ta dia 6 di maart 
awor. 


E comision di seleccion cu ta consisti di Procurador 
Generaal, Director di Seguridad Nacional di Aruba, y 
Hefe di Departamento di Recurso Humano lo haci nan 
proposicion na Minister di Husticia, lcende nan ta kere 
por bira e proximo Korps Chef di Aruba. 

Tur esnan cu tin rango di Inspector, por bira Korps 
Chef. Aki aya e pensamento ta bay pa Vanessa Tjon 
Kock, pero como e ta esposa di un politico, ta haci’e 
dificil p’e bira. Tin tambe Trudy Hassel, kende hopi 
hende den e propio Cuerpo Policial sigur no kier mira 
belc. 

Si analisa deseo di Hulanda, unda nan kier tin un garra 
riba RST, e candidato fuerte lo t’e actual Hefe di RST 
na Aruba, Firozh Moeharram, kende ta un Hulandes, 
naci di mayornan Surinameo (Hindostan), lcende sigur 
Hulanda kier mira na cabez di Cuerpo Policial di Aru- 
ba. 

Pa lolce te posicion di Andrew Hoo, e lo bay Canada, 
unda ya caba e tin palabra di bay ocupa un puesto 
halto den organo policial na Canada, despues cu su 
contrato expira na april awor. 


E persona lo no wordo persigui 

130.000 Dollar intercepta na Airport 


MIEMBRONAN di Afpakteam Integral di Aruba a 
detene riba diadomingo 17 di februari ultimo, un Vene- 
zolano di descendencia Chines di 26 aña di edad na 
Aeropuerto Internacional Reina Beatrix. 

E sospechoso a keda sin meld na Aduana cu e tabatin 
130.000 Dollar cune. Un parti di e cen alci e tabatin 
scondi den su paña di abao. E1 a wordo deteni riba 
sospecho di labamento di placa. E sospechoso tabatin 
un storia increibel y no por a hustifica e procedencia di 
e placa. E sospechoso a tuma distancia di e cen despues 
di interogacion. 

Si e no a haci esaki, e caso lo mester a wordo hiba di- 
lanti mesa berde y e lo mester a warda basta pa haya 
sa kico ta bay para di su caso, si Hues ta entregue of ta 
pone na disposicion di pais Aruba. Awo cu el a renun- 
cia, e no a wordo deteni y e caso ta cera. 

Tur e placa cu a wordo tuma den beslag ta bin ta bay 
den e fondo di criminalidad, Criminaliteitsbestrijdings- 
fonds. Placa den e fondo alci ta wordo uza pa combati 


criminalidad, lolce kiermen cu tur ingreso di e accion 
aki ta bay directamente pa Aruba. Afpakteam Integral 
di Aruba ta aporta na esaki na forma visibel. 
Afpakteam ta un cooperacion entre Ministerio Publico, 
Cuerpo Policial di Aruba, Fiot (Fiscale inlichtingen- 
en opsporingsteam) di Departamento di Impuesto 
(DIMP), FIOD (Fiscale Inlichtingen- en Opsporings- 
dienst), Koninklijke Marechaussee (KMar), Kustwacht 
Steunpunt Aruba, Meldpunt Ongebruikelijke Transac- 
ties (Meldpunt), y RST (Recherche Samenwerking- 
steam). E trabao ta combati criminalidad financiero 
economico. Crimen no mag di rindi. Riba prome di 
maart 2017 Afpakteam a cuminza traha. E team por 
wordo acerca via mail na afpakteam@kparuba.com of 
via e tiplijn na telefon 11141. 

AWEMainta por a compronde di expertonan den tere- 
no hudicial cu probablemente el a bin recoge e placa 
aki di un mercancia, pasobra e no a keda Aruba hopi 
dia. 







4 


AWEMainta 


Diamars, 19 Februari 2019 


Dialuna 18 di februari deadline pa desaroyadornan di e hotel entrega nan documentonan, 

San Nicolas cada bes mas 
cerca di conoce un desaroyo 
cu e area por sostene! 



MINISTER encarga cu Infrastructura sr. 
Otmar Oduber conhuntamente cu Minis- 
ter di Turismo sr. Dangui Oduber, a tene 
un encuentro cu prensa pa trece informa- 
cion detaya na comunidad tocante e pro- 
ceso y plannan andando pa locual ta de- 
saroyo hotelero na San Nicolas y e plan 
maestro di desaroyo pariba di nos isla. 

Den cuadro di e proyecto aki tin diferente 
raport cu tabata den preparacion manera 
e raport di e impacto social di e proyectoy 
tambe raport riba e impacto cu un proyec- 
to asina aki lo por tin riba medio ambiente 
conoci como e Milieueffectrapport (MER), 
cual draft a wordo haci conoci reciente- 
mente. 

Ministerio di Desaroyo Teritorial, Infra- 
structura y Medio Ambiente a haci’e un 
obligacion pa scucha Non Governmental 
Organizations (NGOs). 

NGOs ta haya e oportunidad (contrario 
cu antes) pa wak e raport prome cu esaki 
wordo entrega oficial na Gobierno. 

Esaki ta netamente locual cu a tuma lugar 
dos siman pasa. Pues na momento cu a 
duna e participacion na NGOs pa por 
duna nan comentario cu tin cu wordo in- 
clui den e raport, esaki sali den publicidad 
y por medio di medio social a ba \y pa co- 
munidad. 


Deadline cumplimento cu 
condicionnan 18 di februari 

Diaranzon siman pasa e raportnan a wordo 
entrega na Directie Infrastructuur en Plan- 
ning (DIP) y diabierna pa documentonan 
p’e aspecto di financiamento di e proyec- 
to tambe a wordo entrega, considerando 
cu dialuna 18 di februari (ayera) t’e fecha 
stipula pa cumplimento cu e condicionnan 
pa loke ta trata e erfpacht cu lo mester 
wordo duna p’e proyecto aki. 

Siguientemente lo haci evaluacion di e 
documentonan aki pa mira si tur locual cu 
a wordo pidi a wordo entrega di parti di 
e desaroyadornan y e documentonan aki 
lo baly p’e departamentonan concerni pa 
evalua. 

Importante pa comunidad ta informa cu e 
proyecto aki no ta uno ‘ad hoc’ y ta algo 
planifica no di awor. 

E area caminda cu e hotel aki lo bin ta un 
area designa_ya pa 10 aña caba como un 
area pa un desaroyo turistico hotelero. 

Den e Ruimtelijke Ontwikkelingsplan (ROP) 
nobo cu ta drenta na vigor otro luna esaki 
tambe ta asigna como un area turistico di 
desaroyo economico. Adicionalmente Go- 
bierno actual a gara 70% di e area cu den 
e ROP anterior tabata destina pa desaroyo 
economico y a transforma esaki den area 
protegi como parti di nos naturalesa. 

Pa evita locual cu tin den e area di Palm 
Beach, cual t’e cantidad di construccion 
sin control di diferente centronan comer- 
cial etc. cu a tuma lugar, pa falta di plani- 
ficacion. 


LEYALL- INCLUSIVE 

Na 2016 a pasa ley di All-Inclusive den 
Parlamento, na juli 2018 e ley aki a wordo 
publica oficialmente caminda cu ta haci’e 
posibel pa bo por tin un resort. 

Den e ley aki a wordo planifica cu e unico 
area na Aruba cu lo por haya un resort All- 
Inclusive pa motibo di e falta di desaroyo 
cu tin pariba di nos isla ta na San Nicolas. 

Minister Oduber a comenta cu cada bes 
cu ta trata algo na San Nicolas, gruponan 
ta busca un excusa p’e proyecto no por 
bay dor. El a enfatisa cu Gobierno actu- 
al t’esun cu mas a pone presion pa trece 
balansa entre desaroyo economico infra- 
structural_y medio ambiente. 

Algun ehempel menciona ta cu despues di 
I 1 aña Ruimtelijke Ontwikkelingsplan met 
Voorschriften (ROPV) lo baly bira realidad 
dentro di algun luna, netamente pa salva- 
guardia e balansa aki. 

E Ley di proteccion di medio ambiente ta 
bayendo pa Raad van Advies (RvA) dentro 
di algun siman, a bin cu ley di prohibicion 
contra materialnan dañino na nos comuni- 
dad, a duna respet bek na comision floray 
fauna poniendo personanan capacita den e 
comision pa duna conseho tur siman riba 
proyectonan di Gobierno. 

Den e Raad voor de Ruimtelijke Ontwik- 
keling tin envolvimento di diferente or- 
ganisacion manera NGOs hunto cu de- 
saroyadornan pa nan duna conseho riba 
ehecucion di e ROP entre otro. 

E Gobierrno aki a para pa defensa di me- 
dio ambiente, pero tambe ta para pa crea 
un desaroyo real pariba di nos isla! Pues 
pueblo por confia cu un bes mas lo respeta 
e aspecto natural pa percura cu tin balansa 
entre desaroyo economico, infrastructural 
y medio ambiente, segun Minister Otmar 
Oduber. 

Corte a duna AIB permiso pa retira empleada cu 
a critica nan diente y Gobierno riba Facebook 


RECIENTEMENTE un empleado di Aruba Investment Bank 
a haya su retiro. Y despues cu un caso civil a wordo entabla, 
Corte a duna AIB rason den e motibo di retiro. Esaki tabata 
despues cu e empleado en cuestion a critica un maneho di un 
Minister cu ta relaciona cu un proyecto di un cliente di AIB. 
E ehecutivo aki ta trahando na AIB desde 2014 den un fun- 
cion basta halto di gerente, unda cu e ta suheto tambe na e 
codigo di etica di e banco. 

E reglanan ta menciona entre otro cu mester protege infor- 
macion di clientenan y tuma tur medida prome cu comparti 
esaki cu otronan, den of pafo di trabou. Y no mag discuti 
asuntonan di cliente den luganan publico of cu tercer par- 
tido. Y pio no mester mustra cu AIB tin cierto preferencia po- 
litico of ta apoya un politico pa cual nan ta wordo recomenda 
pa evita di ta envolvi den actividadnan politico. E empleada a 
firma cu e ta compronde y acepta e reglanan nobo. 

Pero ta parce cu el a lubida riba esaki pasobra na september, 
2018, el a pone su opinion riba un post publico di Minister 
di Turismo, Salubridad Publico y Deporte (Dangui Oduber) 
relaciona cu un proyecto hotelero (St. Regis Project) den cual 
STIPA (un cliente di AIB), ta desaroyador: Loke el a slcirbi 
tabata: ta basta Dangui. E unico hendenan cu lo beneficia di 
e hotel aki ta boso (placa bou mesa) Y STRANHERO, Stipa, 
su contratistanan stranhero y e trahadonan stranhero.” 


Riba e Facebook di dje ta para cu e ta traha na AIB. Direc- 
tiva di AIB a reuni cun’e y el a splica cu como ciudadano di 
e pais aki e kier a reacciona riba e Memorandum firma pa 
construccion di un hotel nobo yama St. Regis. E ta bisa cu 
ora cu el a pone su comentario e no a tene cuenta cu su fun- 
cion y despues el a lamenta di haci esey. E mesun dia ey a 
pone riba non-actief y for di e dia ey e no a drenta AIB mas 
pa haci su trabou. AIB a dicidi di bay Corte pa pidi permiso 
pa retira e empleado aki. Corte ta haya cu e empleado a duna 
su doo di trabou, cu publicacion en cuestion, un motibo ur- 
gente pa su retiro di inmediato. Ta tene cuenta cu Gobierno 
y STIPA ta clientenna fiho di AIB. Den e post di e empleado 
el a menciona nomber di e Minister y di STIPA. Y e post ta 
sugeri fuertemente soborno. E no por wordo mira otro cu 
un acusacion cu clientenan di AIB, entre otro Gobierno y 
STIPA, ta envolvi den actividadnan castigabel. Y hustamente 
e dia ey mas tempran AIB a firma un acuerdo cu STIPA. 
Corte a bisa mirando su funcion, e mester a abstene di haci 
comentarionan publico di e forma aki cu por causa daño na 
clientenan di AIB. A base di tur esaki ta conclui cu el a viola 
e reglanan con un bon trahado mester comporta su mes pa cu 
su doño di trabou. Y Corte ta haya cu e derecho di libertad di 
expresion di e empleada, mirando e interesnan di AIB y su 
clientenan, den e caso aki ta hustifica di a wordo limita. 

Pa e motibonan ey Corte a otorga AIB permiso pa termina e 
relacion di trabou entrante 13 di februari ultimo. 


Awe tin veredicto den caso di apelacion Gobierno vs Lotto, pero 

Po cumpli cu su propio statuto 2 miembro mester baha 


AWE Corte di Husticia den Apelacion mester duna su 
veredicto den caso di Gobierno vs Lotto. Interesante pa 
sa con e veredicto aki lo ta. Hecho ta si cu Fundacion 
Lotto pa Deporte tin cu hasi cambio den Directiva di 
Fundacion Facilidadnan Deportivo. 

Esaki a base di e statuto di Fundacion Facilidadnan De- 
portivo, cu ta haci mantencion di e complehonan deport- 
ivo. 

E directiva aki ta consisti di 9 miembro, di cual 3 ta wor- 
do apunta dor di Fundacion Lotto pa Deporte, 3 dor di 
ASU y 3 dor di Gobierno. 


For di algun dia caba, nos ta na altura cu sigur cu 2 
miembro, kendenan cu ta representa Fundacion Lotto Pa 
Deporte no ta cumpli cu articulo 8 inciso 5 di statutonan 
2004 dor cu nan edad ta riba 70 aña. Pero te ainda nan 
no a entrega nan retiro, pa ki motibo esey nos no sa. Ta 
trata di di Silvio (Fio) Janga y Tony ICamperveen. 

Mas nan lceda den nan posicion, mas ilegalidad nan por 
comete, pasobra si no ta cumpli cu statuto di e organ- 
isacion, de facto nan no tin derecho pa tuma ningun de- 
cision. Pesey pa garantisa legalidad di decisionnan di Di- 
rectiva den Fundacion Facilidadnan Deportivo, ta spera 
di tende kico e dos miembronan aki ta pensa di haci. 

Minister Dangui Oduber: 

Hotelnan a sold out den luna di januari 2019 



TURISMO di Aruba ta pasando den su 
mihor momentonan den historia di nos pais. 
Minister Dangui Oduber ta sumamamente 
contento y satisfecho cu e resultadonan y 
sigur esaki ta yuda fortalece y sigui stimula 
nos economia. 

Den luna di januari 2019 hotelnan na Aruba 
a sold out. Tur e indicadornan hotelero ta- 
bata positivo y ta confirma cu e maneho di 
Minister Dangui Oduber ta dunando resul- 
tado. 

Manera ta conoci e maneho di Minister 
Oduber ta dirigi riba turistanan di calidad y 
turistanan cu tin un spending capacity hopi 
halto. 

Den luna di januari e grado di ocupacion ta- 
bata 89.5% y cu esaki un grado di ocupacion 
mas halto den henter Caribe. 

Banda di e grado di ocupacion e REV PAR 
den luna di januari a conoce un crecemento 
di 7.8% den comparacion cu luna di januari 
2018. 

E REV PAR den januari 2019 tabata $314.85. 


January Aruba Hotel Performance 



January 

2019 

2018 

%change 


Rooms 

4,854 

4,769 

1.8% 


ARN 

150,486 

147,840 

1.8% 


ORN 

134,612 

131,259 

2.6% 


occ 

89.5% 

88.8%' 

0.7 

points 

ADR 

$351.98 

$328.89 

7.0% 


Rev Par 

$314.85 

$292.01 

7.8% 


Based on data from 17 properties. 



Summary January 2019 vs 2018: 

• Average room occupancy was up by 1.8 points. 

• The overall number of available room nights increased by 1.8%. 

• Total number of occupied room nights increased by by 2.6%. 

• Overall ADR grew by 7%. 

• RevPA R grew by 7.8%. 


E REV PAR ta un indicador sumamente imporatante pa midi e cali- 
dad di turistanan cu ta bin Aruba. 


E REV PAR t’e prijs cu un turista ta dispuesto pa paga pa un kamber 
pa anochi. Nos como pais mester ta contento cu e hecho cu nos tin 
un di e REV PAR mas halto den Caribe. Na momento cu bo tin un 
REV PAR asina halto e ta bisto cu turistanan di calidad ta yegando 
nos pais. 

E maneho di Minister Oduber a wordo demostra cu e ta dunando 
resultado, treciendo e turistanan cu ta laga mas placa den nos eco- 
nomia. 


Otro indicador hopi importante t’e ADR (average daily rate) cu 
tambe a conoce un aumento di 7%. E average daily rate den luna di 
januari ta $351.98. 

E resultadonan di luna di januari ta confirma cu Aruba su turismo 
ta sigui crece y sigui desaroya cu bishitantenan nobo y contrario n’e 
raport di Banco Central nos ta hopi leu di stagnacion. 

Minister Dangui Oduber ta lamenta cu Banco Central ta publica un 
raport asina comosifuera Aruba su turismo a stagna. E cifranan mes 
ta papia pa nan mes y e mandatario ta convenci cu Banco Central 
tambe lo tuma nota di e crecemento den nos turismo. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


Small 


Minister Dangui Oduber kier a gradici tur e empleadonan den tur- 
ismo, tur e stakeholdersnan cu un resultado asina bunita p’e promer 
luna di aña 2019. 

Aruba ta lceda un perla den Caribe, nos turismo ta lceda nos unico 
pilar y driver economico y pesey nos tur mester percura pa nos ma- 
netene nos calidad y nivel di servicio. Enbez cu nos purba cuestiona 
y critica nos turismo nos mester yuda fortalece. 

Gobierno tocante refineria: 

Tur esfuerso ta dirigi 
riba cumplimento di 
e contract cu CITGO 



Prome Minister Evelyn Wever-Croes, dialuna a duna di 
conoce cu Gobierno di Aruba tin e situacion di e refineria 
Citgo halto riba agenda desde e prome dia den goberna- 
cion. Tur esfuerso awor ta dirigi riba cumplimento di e 
contract di parti di Citgo. 

Prome Minister: “Nos tin contacto cu e dirigentenan ante- 
riory e dirigentenan nobo kendenan recien a wordo apun- 
ta. Nos tin contacto tambe cu autoridad Mericano tocante 
e sancionnan. 

Plan A te cu Z ta pa logra pa e sancionnan wordo lanta 
p’asina e fondonan por wordo uza pa paga loke ta atrasa 
y pa paga locual mester bin ainda pa rehabilita e refineria. 
E linea di comunicacion ta habriy ta bayendo bon. E com- 
pania tin hopi reto pa cumpli cu autoridad Mericano, pero 
e no ta imposible. Gobierno di Aruba no ta partij na esey. 
E ta algo cu nan mester regla pero nos ta poniendo tur 
presion posibel pa autoridad Mericano lanta e sancionnan. 

Si esey no logra nos lo evalua e siguiente paso. Tin varios 
compania serio cu a mustra interes den nos refineria. Pero 
tanten cu nos ta mara na Citgo, nos no por negocia cu 
nan. llna bes cu nos no ta mara mas, nos lo negocia cu 
nan pa saca e miho deal posibel pa Aruba. Tanto pa traha- 
dornan di Aruba (pago primarioy secundarioy siguridad 
di trabou), como pa Gobierno (impuestoy genera econo- 
mia) como comunidad en general (cumplimento cu leynan 
medio ambiental, ser un “good corporate citizen”)”. 


Johns®n 

notary services 

AUCTION 
THURSDAY 
FEBRUARI 21,2019 


On Thursday February 21, at 11 AM, at the Conference 
Room of the Chamber of Commerce, Aruba, will be 
auctioned in public. ex. art. 3:268 jo. 3:254 Civil Code of 
Aruba: 


1. A residential house, locally known as 


TANKI LEENDERT 131-1 

standing on a parcel of public land, 663 m2 in size, situated 
at Tanki Leendert in Aruba, locally recorded as First Division 
Section L number 5184. The lease rights expire on February 
3, 2058. 

Starting bid: Afl. 132.349,-- 


2. A residential house, locally known as 

POS CHIKITO 245-L 


standing on a parcel of public land, 348 m2 in size, situated 
at Tanki Leendert in Aruba, locally recorded as Third Division 
Section G number 1973. The lease rights expire on August 
31,2060. 

Starting bid: Afl. 312.048,-- 


AUCTION NOTARY: T.R. JOHNSON 

The auction is subject to the general conditions for foreclosure 
auctions and special auction conditions which will be 
determined by civil law notary T.R. Johnson. 

The auction will take place by raising bids (in Dutch: “bij 
opbod”) and by decreasing bids (in Dutch: “bij afmijning”), in 
one session. 

Seller has the right to not accept any bid, at his sole discretion. 
The auction may be stopped or postponed at any time. 

Each bidder must be able to submit a bankguarantee issued 
by a reputable bank in Aruba to the amount of the highest bid 
increased with an amount equal to the auction costs. 


For more information: 


WWW.JOHNSONNOTARY.COM 















8 


AWEMainta 


Diamars, 19 Februari 2019 


Aire Liber: Tayer 
di klei pa mucha 

SINA con pa traha obheto inspira pa herencia 
cultural y monumento di e bario di Rancho. E 
workshop ta pa mucha di 8 pa 14 aña y ta encu- 
rasha mayornan pa yuda nan yiunan y uni den 
e proceso di siñamento y tambe e diversion! 
Facilitador: Trudy Lampe. Prijs di e workshop: 
AWG 50, - (cu ta inclui material and snacks) 

E workshop lo tuma luga dia 4,11,20 y 25 di 
maart 2019. Orario: 4PM - 5.30PM. Na Centro 
di Actividad Rancho Koningstraat 38, Oranjes- 
tad. 

Bo lcier motiva bo yiu(nan) den algo nobo pa 
un cambio? Centro di Actividad Rancho ta of- 
rece un actividad artistico den union familiar na 
luna di maart! E workshop di ldei pa mucha ta 
un tayer practico na unda abo y bo yiu(nan) por 
descubri y siña e fundamentonan di escultura 
pa medio di traha molde di ldei. E lo ta hopi 
leuk pa siña hunto con pa traha figura y obheto 
na man. 

Pa preregistra, por fabor manda bo informacion 
na: centrodiactividadranch@gmail.com of por 
yama Ginelly na +297 661 7671. Corda like 
nos Facebook Page: 

Centro Di Actividad Rancho 
Fundacion Rancho 



STATEN VAN ARUBA 


OPENBARE VERGADERING OP20 FEBRUARI2019 OM 
9:00 UUR V.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 


Agenda: 

1. Recentelijke ontwikkeling omtrent het financieel toezicht op Aruba. 


De Grifñer, 
mr.drs. Herman Ch. J. Hek 


Despues di a reuni cu Minister Otmar Oduber tocante plannan pa San Nicolas 


Andres Hernondez SNBA ta haya 
cu plannan pa San Nicolas ta 
mihor di loke nan a pensa 



Minister di Desaroyo Teritorial, Infrastructura y Medio Ambien- 
te sr. Otmar Oduber a reuni cu San Nicolas Business Association 
(SNBA). Den e reunion aki a trata e desaroyo di San Nicolas y 
plannan cu tin p’e area manera e desaroyo hotelero. 

Presidente di e asociacion, sr. Andres Hernandez a indica cu e 
tabata un reunion unda cu mayoria di e board di SNBA tabata 
presente y e reunion tabata uno sumamente interesante. 

Sr. Andres Hernandez: ‘Minister Oduber a presenta un bista riba 
desaroyo di San Nicolas cu no ta solamente e parti di hotel, pero 
tambe con lo atende cu diferente aspecto den e area e retonan cu 
esaki lo por trece cu desaroyo di e area.’ 

Siguientemente lo trece tur e informacion ricibi di e reunion aki 
den seno di SNBA, pone esakinan hunto pa por tuma un mihor 
decision di posicion di SNBA, pero den principio e proyecto ta 
mustra di lo ta algo positivo pa Aruba y sumamente positivo pa 
San Nicolas. 

Finalisando Andres Hernandez a bisa: Importante pa corda ta cu 
San Nicolas ta den un situacion unda cu mester di un ‘jabi mae- 
stro’ y esaki ta mustra cu e por t’esey! 

Minister di Husticia mr. Andin Bikker 

Tin un avance pa 
Aruba haya su 
radar y helicopter 



RECIENTEMENTE den Conseho di 

Minister a tuma un decision pa Aruba tin un ra- 
dar pa re-enforsa y optimalisa vigilancia di costa. 
Segun Minister di Husticia mr. Andin Bikker, 
Conseho di Minister a bay di acuerdo cu reco- 
mendacion di e comision special cu a institui pa 
Cuerpo Policial tin su radar. 

Loke t’e informacionnan cu a drenta, a evalua 
diferente informacion y e reaccionnan cu a dren- 
ta ta basa riba “request for information”. 

Por bisa cu pronto, den un par di siman ta 
premira cu finalmente por tin un radar pa op- 
timalisa e vigilancia di Aruba su costanan. Riba 
e mesun proceso Conseho di Minister ta bay 
tuma decision riba otro recomendacion di un 
otro comision cu a institui pa “request for infor- 
mation” riba helicopter. 

Segun e mandatario esey ta encera tambe reco- 
mendacion di e comision, y cu pronto den un 
par di siman finalmente Aruba ta bay tin servi- 
cio di vigilancia adicional di helicopter pa Cu- 
erpo Policial. 

E vigilancia aki ta adicional, pasobra ya caba tin 
vigilancia di Kustwacht segun Minister Bildcer. 


Johns®n 

notary services 

AUCTION 

THURSDAY 
FEBRUARI 21,2019 

On Thursday February 21, at 11 AM, at the Conference Room 
of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


1. A residential house, locally known as 

PARADERA37 

standing on a parcel of public land, 348 m2 in size, situated 
at Tanki Leendert in Aruba, locally recorded as First Division 
Section P number 1440. The lease rights expire on 
February 26, 2041. 

Starting bid: Afl. 208.000,-- 


2. A commercial property locally known as 

AVENIDA MILIO J. CROES 49 A/D 
& OLIJFSTRAAT 44 A/D 

standing on 2 parcels of public land, respectively 710 m2 and 
715 m2 in size, situated at Avenida Milio J. Croes / Olijfstraat 
in Aruba, locally recorded as First Division Section C 
numbers 311 ad 310. 

Starting bid: Afl. 550.000,-- 


AUCTION NOTARY: T.R. JOHNSON 


• The auction is subject to the general conditions for foreclosure 
auctions and special auction conditions which will be determined 
by civil law notary T.R. Johnson. 

• The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a 
reputable bank in Aruba to the amount of the highest bid 
increased with an amount equal to the auction costs. 



WWW.JOHNSONNOTARY.COM 

Un dia historico segun Ministerdi Husticia mr. Andin Bikker 

Firmamento di Data Sharing and Processing Agreement 
a tuma lugar ayera atardi entre aerolineanan 



Minister di Husticia mr. Andin Bildcer a informa dial- 
una atardi durante conferencia di prensa den presencia 
di Minister Chris Romero di Transporte y representan- 
tenan di companianan di aviacion cu a keda cla cu e 
proceso di intercambia informacion di pasahero. 

Segun Minister di Husticia mr. Andin Bikker den e 
toelatingsbesluit cu t’e decreto cu ta regarda admision 
di turista, ya caba den articulo 3 entre otro, ta bisa cu 
aerolinea mester duna di conoce kende t’e pasaheronan 
cu ta bishita Aruba. 

Na varios ocasion Minister Bildcer a bisa cu ta trahando 
riba avance tecnologico manera, Advanced Passenger 
Information System, Passanger Name Registration pa 
mira kendenan ta drenta Aruba y tambe ta trahando 
riba implementacion di e ESTA. 

ESTA ta mescos ora ta bay Merca mester pre registra pa 
mira si ta haya permiso pa biaha p’e pais concerni. 

Segun e mandatario, anticipando riba esakinan y basa 
riba e leynan existente a dicidi pa yega na un acuerdo 
pa haya di antemano informacion di ken tin intencion 
cu p.e. a reserva un pasashi of cu a cumpra un pasashi 
n’e aerolinea. 


Si e pasahero aki tin intencion di bin Aruba por cross 
checlc den e sistema si e persona aki recientemente of 
den pasado a lceda deporta y cu e tin prohibicion pa bin 
Aruba. 

E acuerdo cu a firma cu e aerolineanan ta duna es- 
pacio pa haya informacion digital di antemano di un 
pasahero, pasobra loke kier logra entre Gobierno y e 
companianan di aviacion, cu esnan cu ta bishita Aruba 
ta turistanan genuino cu ta bin Aruba pa contribui na 
economia di e isla y pasa un vacacion manera Aruba su 
economia ta custumbra cune. 

Minister Bildcer a bisa di ta hopi gradici cu na un mane- 
ra hopi rapido por a keda cla y pa firma cu e aerolin- 
eanan. 

Esaki, ta un responsabilidad mutuo cu ta comparti cu 
e aerolineanan pa cu e situacion cu tanto Aruba como 
region ta pasando dor di dje. 

Pa Minister Biklcer e firmamento aki ta algo historico 
unda a yega na Data Sharing and Processing Agree- 
ment. E acuerdo ta entre diferente aerolinea di Ven- 
ezuela y tambe Aruba Airlines pa sigura seguridad pa 
Aruba su fronteranan. 

Ceramento di caminda en 
conexion cu asfaltamento 



Departamento di Obra Publico ta informa 
pueblo en general y specialmente nos au- 
tomobilistanan cu ta haci uzo di e caminda 
Babijn cu diahuebs 21 di februari 2019 lo 
bay ser’e parcialmente pa asfalta e caminda. 
E caminda cu lo bay asfalta ta Babijn 20-E te 
cu Babijn 38-B. 

Ruta alternativa lo keda indica cu baricada y 
borchinan di aviso y e orario di ceramento lo 
ta di 8’or di mainta pa 4’or di atardi. 

En conexion cu e trabounan menciona De- 
partamento di Obra Publico ta pidi pa tene 
cuenta cu e inconveniencianan cu lo por sur- 
gi pa cual nos ta pidi nos disculpa. 


Time Out 



Sr. Karel Williams, Presidente di 
ABBA ta amplia pa nos kico tin 
cu nos baseball AA. No perde!!! 


Johnsen 

notary services 


AUCTION 


THURSDAY 


FEBRUARY 21,2019 

On February 21, 2019, at 11 AM, at the Conference Ftoom of the 
Chamber of Commerce, Aruba, will be auctioned in public, 

ex. art. 502 Code of Civil Procedure: 


1. A residential house, locally known as 

PRIMAVERA 211-A 


standing on a parcel of public land, 513 m2 in size, situated at 
Primavera in Aruba, as further described in cadastral measure 
document 5 M 104 / 1995. 

Starting bid: Afl. 210.000,- 


2. a residential house with apartments, locally known as 

SAN BARBOLA 63 

standing in a parcel of full ownership land, 3.122 m2 in size, situated at 
San Barbola in Aruba, locally recorded as First Division Section P 
number 2723. 

Starting bid: Afl. 350.000,- 


AUCTION NOTARY: T.R. Johnson, LL.M. 

• The auction is subject to the general conditions for foreclosure 
auctions and special auction conditions which will be determined by 
civil law notary T.R. Johnson. 

• The auction will take place by raising bids (in Dutch: “bij opbod”) 
and by decreasing bids (in Dutch: “bij afmijning”), in one 
session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased 
with an amount equal to the auction costs. 



WWW.JOHNSONNOTARY.COM 

Minister Dangui Oduber: 

Gobierno a presenta un masterplan pa San Nicolas 


DURANTE un conferencia di prensa dialuna mainta, Min- 
ister Dangui Oduber, mandatario encarga cu Turismo a ex- 
presa su disgusto na e manera cu ta uza NGO pa haci politica 
rond di e tema di proyecto hotelero y desaroyonan pa San 
Nicolas. 

“Nos ta lamenta cu prome cu e plannan a inicia, bo ta haya 
NGO’s ta cuminsa cu un campaña negativo pa un desaroyo 
na San Nicolas. Tur hende ta consciente di e necesidad di 
desaroyo pa San Nicolas”, Minister Dangui Oduber a expresa 
den un tono serio. Segun Minister Dangui Oduber, ta trata 
aki di un NGO’s cu di forma publico y habri a demostra nan 
sosten pa e gabinete anterior di AVP. E Minister ta splica cu 
esaki no ta un plan nobo ni ad hoc di e gobierno ald, sino 
algo cu tin den desaroyo pa mas cu 20 aña. “Awe cu ta apenas 
papiando di un posibel desaroyo na San Nicolas, di biaha bo 
ta haya e NGOnan aki para den rij pa stop un desaroyo cu lo 
beneficia San Nicolas”, e mandatario a bisa. 

Minister Dangui Oduber ta pone enfasis cu e proyecto di 
hotel ta forma parti di un plan integral pa desaroyo na San 
Nicolas. “E plan cu nos (gobierno) tin no ta solamente hotel. 
Tin henter un masterplan pa nos porfin duna San Nicolas e 
atencion cu e merece. 


Nos a anuncia recientemente cu nos lo bay drecha e infra- 
structura di Baby Beach. Nos a bisa cu nos ta bay drecha e 
canchanan deportivo y percura pa nan mantene nan. A bisa 
cu ta bay trece mas actividad pa San Nicolas pa asina percura 
cu e turista ta bin akinan. 

Ta bay crea espacio pa parkeer, cual no tin na e momento aki. 
A informa comunidad cu nos ta bay drecha e piernan na Rod- 
ger’s Beach y ademas lo drecha e infrastructura como tambe 
crea un facilidad nobo eynan”, e mandatario a sigura. 

Finalmente e mandatario a splica cu e idea ta pa gana con- 
fiansa di e comerciante, pa nan kere den e plan integral aki 
y asina inverti den desaroyo di San Nicolas. Como Minister 
encarga, conhuntamente cu demas colega Minister, ta trah- 
ando riba pasonan firme pa San Nicolas por haya finalmente 
un desaroyo husto, cu ta bale la pena y no ta bay laga cam- 
paña y comentarionan negativo di un NGO politicamente 
motiva stroba e desaroyo aki. 

Keda sin haci nada pa San Nicolas NO ta un opcion mas. 
San Nicolas tin tur e potencial pa haya su fair share den e 
desaroyo di nos pais. 


Dama a bira malo tras di stuur, despues di 
a wordo pica pa sea un maribomba ot bij 

DIALUNA merdia un agente policial na civil ta topa cu un Toyota 
Yaris color berde, riba na su banda robes di caminda. Esaki tabata poco 
pariba di rotonde Tanki Flip. Mesora e agente a para su auto y a baha 
pa mira kico tabata pasando. 

A resulta cu e dama na stuur a bira malo, e lo tabata bayendo direccion 
SEH (Eerste Hulp). 

E dama aki un rato prome lo a wordo pica, dor di un maribomba of 
un bij y e ta alergico n’e picanan aki. E lo a sali di Jaburibari, pero na 
altura di Tanki Flip el a bira mas malo y su reaccion a causa cu el a bay 
e banda robes di caminda. E agente a pidi Central pa manda un ambu- 
lance, y despues di algun minut ambulance a yega. 

E Paramedico a papia cu e dama y a splike kico tur ta bay pasa, esta cu 
hendenan cu ta alergico na pica di maribomba of bij. 

Despues cu e Paramedico a splica tur cos, e dama riba su mesun forsa 
a subi e cama di ambulance y nan a sali direccion Hospital cune.Polis 
a bisa e dama cu nan lo pone su auto na banda, esta un caminda safe. 
Despues cu e dama bira bon e lo pasa busca su auto bek. 

Minister di Cultura cu peticion na comunidad: 

Ban contribui cu informacion 
di nos Metslanan decorativo 
y entrega esaki na 
Oficina di Monumento 


cu e meta pa preserva nos historia y herencia cultural pa e 
generacion di awor y futuro, Minister di Cultura, mr. Xiomara 
Ruiz-Maduro ta haci un peticion na nos comunidad pa entrega 
nombernan di e metslanan decorativo na Oficina di Monumento 
conoci como Monumentenbureau. Poco tempo pasa Monumen- 
tenbureau a efectua un estudio di nos casnan floria. E dibuhonan 
riba e skinannan di e murayan di nos casnan floria a wordo haci 
dor di e metslanan decorativo den e epoca di 1850-1950. 

E rapport riba e investigacion aki ta obtenibel na biblioteca. 



HetLand Aruba roeptsollicitanten op voorde functie van 

Functiebenaming Korpschef 

Organisatie Korps Politie Aruba 


_ Contexten Omgeving _ 

Geinteresseerden kunnen solliciteren voor de functie van Korpschef van het Korps Politie Aruba. De Korpschef is belast 
metde leiding en hetbeheervan het politiekorps en legt daarover verantwoording afaan de minister van J ustitie, Veiligheid 
en Integratie. _ 

_ Resultaatgebieden _ 

De Korpschef is o.a. verantwoordelijk voor: 

• de complexe verhoudingen in het politiebestel en dienteffectief, betrouwbaar en verbindend het korps te leiden; 

• het adequaat positioneren van het korps in de vele samenwerkingsverbanden en ketens waarin de politie functioneert; 

• het waarborgen van de prestaties van de politie en daarbij de politieorganisatie te richten op (komende) 
maatschappelijke veiligheidsproblemen; 

• de verbinding te zoeken met andere stakeholders en dient zorg te dragen dat de lokale ruimte voor politiechefs wordt 
vergroot. 

• de continue aandachtaan de politieorganisatie en de rechtspositie van het personeel; 

• een veilig en transparante organisatie, voor een goede communicatie intern, en bovenal een integer politiekorps. 

_ Competenties, Opleiding en Ervaring _ 

Competenties: 

• brede of gespecialiseerde theoretische kennis van het politie-werkveld; 

• heeft zijn/haar sporen in het politievak of andere organisaties in het veiligheidsdomein verdiend, en kan een 
gezaghebbend boegbeeld zijn voorde politie; 

• heeft ervaring met grote veranderopgaven; 

• beschikt over een uitstekend gevoel voor bestuurlijke en politieke verhoudingen; 

• heeft een sterk publiek optreden, communiceert tactvol, helder en duidelijk, transparant, empathisch en toont 
voorbeeldgedrag (onder andere van de korpswaarden); 

• is integer, klantgericht, vakkundig, professioneel en resultaatgericht. 

Opleidinqseisen en ervarinq: 

• Academische opleiding of daarmee vergelijkbare opleiding in relevante richting; 

• 5 jaar relevante werkervaring op strategisch niveau; 

• 10 jaar relevante werkervaring in een rechtshandhavingsorganisatie, 

Biizonderheden: 

De kandidaat dient te voldoen aan voorde ambtenaargeldende benoemingseisen, waaronder: 

• Veiligheidsonderzoek;Geneeskundige onderzoek. 

Sollicitaties/lnformatie peremail aan: 

Directeur DepartamentoRecurso Humano, email: Omaira.Lares(g>drh.qov.aw 

Sollicitaties kunnen uiterlijk 6 maart 2019 ingediend worden. 

lnformatie: Ook kunt u (per email) het verzoek doen voor een uitgebreider functie-profiel. 

Een selectiecommissie bestaande uit de Procureur Generaal, de Directeur Veiligheidsdienst Aruba en de Directeur 
Departamento Recurso Humano zal de Minister van J ustitie en Veiligheid én de Minister van Algemene Zaken, Integriteit, 
Overheidszorg, Innovatie en Energie na selectie een voordracht doen. 


Na ocasion di e punto 
mas halto na John E Ken- 
nedy School Aruban In- 
vestment Bank NV (AIB), 
a anuncia cu nan lo fi- 
nancia un obheto dilanti 
nan propiedad como ho- 
menahe na e metslanan 
di decoracion. E diseño 
ta haci dor di Monumen- 
tenbureau na unda dife- 
rente columnan lo bin cu 
e fam di metslanan. Cada 
columna lo tin e sfmbolo 
mas usa di e Cas Floria. 
Minister Xiomara Ruiz- 
Maduro ta gradici y fe- 
licita AIB y Monumen- 
tenbureau pa e projecto 
“Homenahe Cas Floria”. 
Alaves ta comparti e 
dibuho pre-eleminario di 
e diseño. 

E informacion cu Monu- 
mentenbureau ta en- 
buska of kier confirma, 
ta e nomber y fam di e 
metslanan. Tambe si e 
familiarnan por indica na 
cua edificio e metsla a 
realisa su trabao. Monu- 
mentenbureau ta situa 
na Schelpstraat 36-38 
y por localisanan na tel: 
5835938 of riba nan 
facebookpage: 
Monumentenbureau. 

























DEN cuadro di e tarifa pa recogemento di sushi cu 
Serlimar lo cuminsa cobra dia 1 di maart 2019, Ecotech 
kier comunica na tur su clientela cu nan por sigui haci 
uso di nan servicionan preferi sin paga dobel. 

Ecotech kier notifica y sigura su clientela cu contrario 
na speculacion y comentario den medionan di comuni- 
cacion, servicionan residencial di Ecotech ta legalmente 
permisibel. 

No mester cambia di compania pa recogemento di des- 
perdicio na cas. Ecotech ta reitera cu como ciudadano, 
tur persona tin e pleno derecho di sigui disfruta di 
Ecotech su servicio sin e necesidad di paga dobel. 

NO MESTER CAMBIA COMPANIA 

Na ningun momento lo mester di cambia of renuncia di 
Ecotech pa otro compania. Ecotech lo notifica y registra 
su clientenan di servicionan residencial na Serlimar pa 
evita cu Serlimar lo manda un cobransa p’e clientenan 
di Ecotech y asina evita cualkier molester. 

Ecotech ta den combersacion cu Serlimar pa logra e 
forma mas eficiente pa intercambia datos na beneficio 
di e ciudadano di Aruba. E ta deber di cada un di nos 
pa hiba un maneho responsabel di desperdicio, y asina 
realmente promove un Aruba limpi y sostenibel pa gen- 
eracionnan largo. 


Esaki ta algo cu e compania cu awendia nos conoce 
como Ecotech ta reflehando desde su inicio na 1985 
unda semper e parti di reciclahe a forma un parti im- 
portante di su operacion. Semper cu e mision pa ofrece 
servicio di calidad den un manera efectivo pa cumpli cu 
e demanda di su clientenan. 

Cu un variedad di servicio pa colecta desperdicio, trah- 
ando incansablemente p’e bienestar di nos medio am- 
biente. Ecotech a demostra e amor pa nos dushi isla y 
determinacion pa conserva su naturalesa. 

Actualmente Ecotech ta conta cu aproximadamente 
6,000 cliente residencial y comercial, como tal ta recoge 
60% di Aruba su desperdicio comercial y residencial. 
Haciendo esaki den un forma limpi y responsabel uzan- 
do ultimo den tecnologia, y creando mas di 100 cupo 
di trabou. Nos kier probecha y kier recorda e pueblo en 
general cu ainda no ta cliente di Ecotech cu por acudi 
libremente pa bira cliente. 

Ecotech su mensahe semper ta: ‘Hunto so nos por traha 
pa un Aruba limpi y sostenibel.’ Pa mas informacion 
tocante Ecotech su servicio y productonan sostenibel cu 
bo por depende di dje, por fabor tuma contacto libre- 
mente na telefon 582 4684, Mr Bucket na 594 3757, 
nos email infoçsecotech.aw of via nos facebook page. 

Motociclista a dal contra 
acera, pa despues boy dal 
tres auto, y finalmente a 
cay heridando su mes 




DLADOMINGO atardi den careda 5:15 p.m na altura 
di Sandra’s Garden na Linear Park tabatin un accidente 
cu un bromer. Testigonan n’e sitio a confirma cu e moto- 
ciclista riba un Suzulci 1000 a bay “draai” e bromer. 

Dado momento el a perde control y tire lo a dal contra 
acera, y esaki a pone perde control dal contra tres auto. 
Despues e motociclista mes ta bay cay heridando su mes 
seriamente. 

Mesora personal di Cruz Cora a yega y cuminsa duna 
prome auxilio. 

Ambulance mientrastanto tabata yegando pa transporta e 
motociclista, kende tabata na tino pa hospital. 


Grandioso wega di MENS ERGER JE NIET UVE, 

Style di Jouvert dia 22 feb den Centro di Bario Brazil. 


Centro di Bario Brazil ta organisa su Mens Erger Je 
Niet LIVE, style di JOUVERT. 

Teamnan invita pa e promer wega 9.00pm ta: Mete La 
Pata ,Toyota,Jolly Jokers,Tropicana Giants. Di dos wega 
10.30pm Jun Jun Racing, Gaña Sa,Waki Gang, Kleine 
Vrijdag, Gruponan ta bin cu nan paña di drumi, Baby- 
doll, Piyama, Yapon, Jockey manga largo Etc , cla pa 
bay J’ouvert (pronuncia “Jou-vay”) despues di wega. 
Abo a yega di wak “Mens Erger Je Niet LIVE” na Cen- 
tro Di Bario Brazil ? 


Wel e biaha aki dia 22 pa 23 di februari no ta cos pa 
perde. NOTACOS... NOOO !!! 

Entrada:Un Smile 

CAMPEONATO 2019 

Tambe inscripcion pa campeonato di MENS ERGER 
JE NIET LIVE 2019 ta 3 di april. Weganan ta cuminsa 
dia 13 april cu desfilee. Corda confirma si bo team ta 
participa. Por whatsapp EDDIE DANDLAU na cell 
5662208. 

Monumentenfonds Aruba a organisa 
paseo pa Minister di Cultura di Hulanda 

DLARANZON 6 di februari ultimo, Stichting Mon- 
umentenfonds Aruba (SMFA) a organisa un paseo p’e 
Minister di Cultura di Hulanda, señora Ingrid van En- 
gelshoven. 

Esaki a tuma lugar den cuadro di e bishita cu e Minister 
a haci n’e parti Caribe Hulandes di Reino y den pre- 
paracion p’e Vierlandenoverleg cu a tuma lugar dia 8 di 
februari na Corsou. 

Primeramente a bishita Museo Arquelogico cu lamen- 
tablemente ta cera pa publico ainda. 

Apesar di esaki tog e Minister a logra haña un bon im- 
presion di e museo y e compleho di monumentonan cu 
ta forma parti di esaki. Aki a haña un rondleiding di e 
team di e museo mes. 


For di e prome piso e Minister a haña un bista for di 
ariba di e bario di Rancho y Clifford Rosa, Presidente 
di Fundacion Rancho, a duna informacion tocante e 
trabounan di e fundacion pa mantene e aspecto cultural 
di e bario. 

E di dos parada tabata na ‘Huisje Wild’, cual ta un mon- 
umento cu ta propiedad di SMFA y cual te cu aña pasa 
tabata ocupa pa Utilities NV Actualmente e edificio ta 
bashi y SMFA ta buscando un huurdo nobo p’esaki. Aki 
tambe e Minister a cera conoci cu e directiva y team di 
SMFA. 


Por ultimo a cana cu e Minister direccion di Stadhuis 
caminda cu a duna mas splicacion di e diferente monu- 
mentonan riba e ruta. 

Señora Sharin Luydens, Directora di Bureau Burgerli- 
jke Stand en Bevolldngsregister a ricibi e Minister y su 
delegacion. 

SMFA a gradici tambe e Minister p’e apoyo cu e fun- 
dacion a ricibi pa años caba den forma di prestamonan 
na interes abou for di Hulanda. Danki n’esald a logra 
restaura diferente Monumento na Aruba. Abase di con- 
scientisacion tocante e herencia comparti di Aruba y 
Hulanda por crea un base solido pa cooperacion p’asina 
por preserva nos pasado pa futuro. 

Aruba Bank presenle 'riba 
ruta di Carnaval di Mucha 





Aruba Bank tabata presente riba e ruta 
diadomingo atardi na Oranjestad pa 
parti regalo p’e publico Carnavalesco cu 
a bin presencia e gran Parada di Mucha 
2019. 

Ademas di a parti regalo pa comunidad, 
e banco pionero a celebra cu su emplead- 
onan n’e kavel na Vondellaan dilanti di 
Colegio Arubano. Tur presente a disfruta 
di e parada cu a desplega creatividad y 
fantasia di color y di e muchanan con- 
tento. 

Aruba Banlc a brinda un experiencia su- 
perior na tur cu un sombre pa yuda cu e 
solo, sunblock y lip-balm como regalo y 
sin falta musica di e tremendo DJ. 

La Cabaña a tene su eleccion di Reina di Carnaval 




La Cabana Beach Resort & Casino a 
organisa su concurso anual di Eleccion 
di Reina, cu 4 candidata representando 
diferente departamento. 

E dibertido evento a wordo organisa 
pa Social Committee den colaboracion 
cu Departmento di Recurso Humano 
y tabata un anochi ameno cu musica 
Carnavalesco caminda cu e huesped y 
asociadonan a apoya nan candidata fa- 
borito. 

E participantenan royal a inclui 

Lyrza Lansiquot, 

Front Office; 

Lucienne Ras, 

Food & Beverage; 

Mayra Fingal, 

Housekeeping y 
Nathaly Rodriguez, 

Glitz Casino. 

A pidi e candidatanan pa introduci 
nan mes cu un speech y pa bin bisti cu 
un trahe Carnavalesco dilanti un panel 
di hurado cu a consisti di huespednan, 
y e brass band a entretene y anima e 
anochi. 



Despues di deliberacion, e panel di hu- 
rado a eligi Lucienne Ras di F&JB como 
e ganadora y el a wordo corona pa e As- 
sistant General Manager Jessica Fran- 
ken, como Reina di Carnaval 2019 di 
La Cabana Beach Resort & Casino, y 
ceremoniosamente escolta pa Prins y 
Pancho Jason Martijn y Randolf Roch. 

Pabien na tur e candidatanan cu a par- 
ticipa y a duna e mihor di nan mes, 
y pabien n’e Reina Lucienne lcende a 
gana e titulo maximo, spera bo disfruta 
di bo reinado na La Cabana. 

Drs. Robert Anjie di partido CURPA: 

CITGO Aruba e fracaso politico mas grandi den historia di Aruba 

Gobierno mester retira y institui un Zaken Kabinet pa prepara pa otro eleccion 



FOR di comienso, esta april 2016 
partido CURPA tabata e unico par- 
tido politico cu a vocifera di ta contra 
e deal cu PDVSA pa bin e.o. cu CIT- 
GO na Aruba y a adverti Gobierno y 
Parlamento pa no cera e CITGO deal 
y si haci esaki e lo bay t’e fracaso mas 
grandi den historia di Aruba y lo bay 
ta desastroso. 

Ta parce cu partido CURPA tabatin 
razon. Tur partido politico e tempo 
ey a hunga politica barata pa haya 
voto dor di yena hende nan wowonan 
cu e CITGO deal lo trece trabou pa 
Arubianonan, placa den caha di Go- 
bierno y cu esalci lo stimula e econo- 
mia. 

Tur esalci tabata y ta un mentira.Te 
hasta t’asina cu MEP y AVP a bringa 
cu otro p’e elogio di a trece CITGO 
na Aruba. Nos tur por a wak, scucha 
y lesa esaki na television, radio y cor- 
ant. Te hasta MEP a bisa varios bi- 
aha, te hasta diabierna ultimo, cu si 
ta 1 % di chance tin pa un reapertura 
di e refeneria lo haci todo por todo 
pa logra esaki. 


Te hasta asina leu cu nan ta dispuesto 
di sera un deal cu e diabel pa logra e 
reapertura di e refeneria. 

Un expresion cu a yega di wordo 
usa caba den pasado pa logra Status 
Aparte, segun Robert Anjie. 

Un exprecion asina ta peligroso y 
tardo of tempran ta trece maldicion 
cune. Partido CURPA di otro banda a 
bisa cu un pais drechi cu politiconan 
drechi hamas ta negocia cu un dicta- 
dor di un pais cu ta maltrata y mata 
su pueblo y si haci esaki e lo trece un 
maldicion pa Aruba. 

Pero e politiconan malbado no a wor- 
ry cu esaki y dor di aproba e CITGO 
deal a demostra cu nan ta mes mal- 
bado cu Maduro, pasobra Maduro a 
hincanan den un teatro y nan a actua 
mee cune. 

Mas cla e no por tabata ora cu nos a 
mira e firmamento mediocre na tele- 
visión con e politico Arubano rep- 
resentando Parlamento y Aruba no 
tabatin mag di bisa nada y ta sola- 
mente Maduro a pronkea cu un bari 
sin bom. 

Parlamento a vota VOOR p’e deal 
diabolico pa CITGO bin Aruba anto 
sin lesa e contract djis pa hunga un 
politica barata hungando asina cu e 
sentimiento y pan di hende y crea un 
ilusion falso. Awe nos ta na unda nos 
ta cu CITGO Aruba pa motibo di un 
Gobierno y Parlamento incapacita cu 
hamas por tin e bienestar di e pueblo 
na pecho. 


Partidonan politico cu a vota pa trece 
CITGO Aruba pa motibonan per- 
sonal y politico creando asina un de- 
saster pa Aruba mester desparece for 
di mapa politico pa semper, pasobra 
esaki ta un blunder di marca mayor 
y un tracion grandi contra e pueblo. 
Partido CURPA for di 2009 como 
unico partido a hinca den su pro- 
grama pa desmantela Valero y desa- 
roya e area aki grandimente y nos a 
hinca esalci e tempo ey den un plan 
grandi cu si esaki a wordo realisa awe 
San Nicolas y Aruba lo a florece. 
Tambe den ultimo eleccion nos a pre- 
senta un plan gigantesco cu yama 
San Nicolas and beyond cu lo a crea 
un di tres y cuater pilar economico. 

E pueblo mester realisa cu eleccion 
tin consecuencianan y si no vota bon 
esakinan tin consecuencianan seve- 
ro p’e pais, pasobra na final di dia 
si sembra bo voto den un Gobierno 
malbado y corupto Dios sigur lo no 
ta cu un Gobierno asina y lo bo no 
por spera un bon cosecha. For di un 
mal palo bo no por spera bon frutan- 
an. 

Si e Gobierno tin e bienestar di Aruba 
na pecho e mihor cos cu nan por haci 
ta pa retira, instala un zaken kabinet 
cu sa unda nan cara ta para y yama 
eleccion nobo, pasobra mas nan lceda 
sinta ta peor cosnan lo bira pa Aruba 
y e pueblo, segun Robert Anjie. 

E CITGO deal cu t’e fracaso mas 
grandi den historia di Aruba mes- 
ter tin consecuencianan politico p’e 
partidonan cu tabata VOOR pa trece 
CITGO Aruba. 

Bon dia yen di alegriaaa! 

Scirbi pa Ruthy // Lady Ruth" Vrieswijk-Bergen 



OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 18 Feb, 2019 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

177.34 

178.06 


178.86 

Pond sterling 

GBP 

2.23 

2.28 


2.34 

Japanse yen 
(per 10.000) 

JPY 

159.67 

161.13 


162.74 

EURO 
(per 100) 

EUR 

199.89 

201.71 


203.74 

Deense kroon 
(per 100) 

DKK 

26.05 

26.77 


27.57 

Noorse kroon 
(per 100) 

NOK 

19.66 

20.38 


21.18 

Zweedse kroon 
(per 100) 

SEK 

18.24 

18.96 


19.76 


E centro di nos atencion den nos relato 
di e siman aki ta riba un bunita hende 
muher, cu amor y pasion pa bida, pa cul- 
tura y specialmente pa nos idioma Papia- 
mento. 

Multifacetico den su talentonan di es- 
tudio, dr. Joyce Pereira, kende tin mas 
bunita titulo, obtene den su estudionan 
den e.o. e idioma Hulandes y mas. Awor 
Joyce t’e prome hende muher cu titulo di 
dr. despues di a defende su disertacion cu 
tin di haber cu nos idioma Papiamento. 

A tuma varios aña, pero e ta cla ! E1 a 
logre!!! E prome den su estilo cu ta logra 
algo asina importante y impactante. 

Durante un bunita diarazon anochi, dia 
13 di februari ultimo y cu un sala grandi 
yen di hende, famia, amigo, conocirnan 
y demas cu tin nos idioma na pecho, dr. 
Joyce Pereira a duna un presentacion di 
algun di e temanan cu el a investiga rela- 
ciona cu nos idioma crioyo Papiamento. 

Beautiful Des Croes di Departamento di 
Arubiana/Caribiana di Biblioteca Nacio- 
nal a fungi como e maestra di ceremonia 
y e.o. a duna un bunita descripcion di 
kende ta Joyce Pereira, kende tambe ta- 
bata su juffrouw di Hulandes na Colegio 
Arubano. 

Joyce a nace na Corsou, pero a bin biba 
na Aruba tempo e tabata un mucha. 

E tin un bunita carrera di estudio, ya cu 
e no a para lceto den sigui sondea y stu- 
dia e materia di nos idioma Papiamento, 
semper den movecion cu e.o. e Fundacion 
Lanta Papiamento. 

Su amor y pasion pa salvaguardia nos du- 
shi idioma tambe talbes tabata un di su 
motibonan tras di su motor pa a dedica 
mas y mas aña n’esaki. 

Hopi t’esnan cu a haña les di Joyce den e 
idioma Hulandes na e.o. Colegio Aruba- 
no y of na IPA of antes APA. 

Sigui na pagina 21 > 

Lady Ruth conoce e simpatica y dinamica Joyce como 
un di e prome maestra di ceremonia di Concierto 
Dominical Donny Lacle, antes na Manchebo Beach Ho- 
tel den French Steak House Restaurant, pero awor ya 
pa algun tempo den e sala di Biblioteca Nacional den 
George Madurostraat. 

Pa algun kizas Joyce ta un “eeuwige student” cu no ta 
fada di studia, cu e luho di tempo na su fabor, pasobra 
e no ta casa y e no tin yiu. Pues cu hopi tempo pa sigui 
cu tur sorto di investigacion y encuestanan, aunke e tin 
su famia den su lcerida y bunita mama y su rumannan, 
su compromisonan den bida. 

E ta un dama elegante hopi fuerte den su sapatonan 
cu sabiduria. Locual el a presenta y defende dilanti 
un comision di profesor y/of dr. nan na nos hermana 
isla Corsou na luna di november aña pasa, cu el a pasa 
exitosamente, ta obtenibel den un buki cu ta hiba e 
titulo di su disertacion: ”Valorization of Papiamento in 
Aruban society and education in historical, contempo- 
rary and future perspectives “ ,cu su firma den dje, si bo 
ta desea esalci. 

Despues di a duna e publico presente un chispa di locu- 
al ta den e buki, el a ricibi su aplauso fuerte largo acom- 
panja pa un “standing ovation”. Aruba ta orguyoso di 
bo Joyce, dr. Joyce Pereira! Bo ta haci locual bo ta stima 
y bo ta stima locual bo ta haci! You’re awesome! 

Prof.dr Ronnie Severing y dr. Liesbeth Echteld di Cor- 
sou a tene nan presentacion prome cu dr. Joyce Pereira, 



y a papia con y kico di e presentacion bunita di Joyce 
cu hopi elogio y palabranan eleva describiendo mas de- 
taya posibel con henter e momentonan a cana, prome, 
durante y despues di dr. Joyce su presentacion di su 
disertacion. 

Aruba ta stima’bo lieve Joyce, pa bo esfuerzonan y ex- 
celente bon trabao pa cu bo logronan riba e tereno aki 
di nos idioma, cu ya pa añas tabata den discusion si pa 
trece cambio na scolnan primario etc. of no. Y cu awor 
ta un realidad tambe cu scolnan multilengual. 

Segun nos por a tende e anochi exitoso aki, ta cu, ta 
solamente algun di esnan di habla Hulandes den ense- 
ñanza ta contra pa reemplaza e idioma Hulandes cu e 
idioma Papiamento. Algo logico di algun maestro y of 
maestranan Hulandes cu no sa papia Papiamento claro. 
Pero ta hopi t’e mayornan cu si ta pro p’esaki sosode, 
pasobra ta ripara cu nan yiunan ta haci mihor na scol 
den nan mesun idioma. 

Pabien, pabien y mas pabien pa bo lieve dr. Joyce 
Pereira! Sigui luci! Riba tur tereno sigui “shine”! Be 
Happy! Be blessed ! Awor ta keda na nos Gobierno y 
dept. di Ensenanza, nos abogado, nos notarionan, nos 
comerciantenan, nos tur tur pa haci un bon trabao, pa 
nos idioma Papiamento no bai perdi . 

Y claro, pa nos tur como famia di e pueblo di nos dushi 
isla sigui papia, scirbi, lesa, canta, soña y inspira, yora 
y hari den nos dushi idioma Papiamento! Ki dushi ta 
nos idioma Papiamento! Bon dia yen di alegria! 

Mike Lampe y Melvin Tromp mester siña conoce historia di AVP! 

"AVP tabata e prome y unico 
partido politico cu a hiba campaña 
pa legalisa marihuana na Aruba ,# 


TA parce cu e politiconan di AVP cueste lolce cueste 
kier sigui manipula mente di pueblo. No ta falta un dia 
cu e politiconan mediocre aki den nan desesperacion ta 
sigui lansa mentira y instiga pueblo contra MEP. 

E biaha alci nan a lcier uza e asunto di legalisacion di 
cannabis medicinal como nan punto di atake contra 
partido MEP y esald despues cu Minister Dangui Odu- 
ber a anuncia cu lo bay legalisa cannabis MEDICINAL 
dentro di poco. 

Segun MEP, no ta nada nobo y ningun secreto, pero 
durante campaña pa eleccion 2017 partido MEP ya a 
trece e topico aki padilanti den su programa: ‘Hunto 
p’e cambio’. 

POLITICONAN DIAVP 

Alabez durante tur e debate y reunionnan politico par- 
tido MEP a vocifera e idea di legalisacion di cannabis 
medicinal ya cu MEP ta consciente cu nan como ser 
humano no por depriva tur e personanan cu ta hay- 
ando alivio di nan malesa, e.o. cancer y epilepsia dor di 
uza cannabis medicinal. 

Y cu hopi enfasis partido MEP a bisa tambe cu legali- 
sacion di cannabis recreacional no ta riba nan agenda. 

Pues ta mas cu logico cu e idea di legalisa cannabis me- 
dicinal tambe a ser incorpora den e programa di gober- 
nacion di partidonan MEP-POR-RED. Y no ta manera 
cu e politico fracasa Mike Lampe a trece padilanti cu 
“MEP a dobla pa partido RED” y cu “tin tension hopi 
halto internamente den seno di Gobierno”. 

Claramente ta mustra cu e politico alci - papiando riba 
cannabis - den su imaginacion ya a cuminsa mira pitufo 
tur rond di dje, sin cu e ta consciente cu nos ta papian- 
do aki riba uzo di cannabis medicinal y no recreacional. 
Otro politico di AVP cu tambe a cuminsa mira zombie 
tur caminda ta Melvin Tromp cu awor kier pa “Minis- 
ter anuncia nomber di grupo cu ta den plantacion di 
marihuana”. Ki locura!, segun MEP. 



GREEN REVOLUTION 

Sinembargo den tur e atakenan di locura di parti di 
partido AVP, nan no ta corda riba tur e pacientenan cu 
ta ricibiendo alivio y otronan cu ya a haya alivio uzan- 
do cannabis medicinal, pero pa puro weganan politico 
nan kier hinca miedo den pueblo y instiga cu e Gobi- 
erno actual lo bay legalisa cannabis recreacional. 

Por ultimo, lo ta bon p’e politiconan di peso pluma 
Milce Lampe y Melvin Tromp, kendenan ta wordo uza 
pa partido AVP pa haci bochincha riba e topico aki, 
bay informa nan mes cual t’e prome y unico partido 
politico na Aruba cu a hiba campaña pa legalisa mari- 
huana (cannabis recreacional!) na Aruba. 

Nan lo por bay puntra nan ex-lider Henny Eman 
cual t’e partido cu den e añanan 70 a hiba e campaña 
“Green Revolution” (Burke y Nicolaas) pa legalisa mar- 
ihuana na Aruba, segun MEP. 

Te hasta e blachi di marihuana nan a uza den e cam- 
paña di partido AVP pa logra nan meta di legalisa mari- 
huana. Hende sa come y lubida, pero historia politico 
por ta cruel di berdad! 

La Cabana Beach Resort & Casino a honra 
e superheroenan di servicio durante nan 
prome reunion general di aña di asociado 



E asociado y miembronan di gerencia di La Cabana Beach 
Resort «Sc Casino a reuni pa celebra y reconoce nan super- 
heroenan di servicio durante e ultimo kwartal di 2018. 

E evento, cu a wordo plania y ehecuta p’e Eagle Team y 
Departmento di Recurso Humano, a honra e asociadonan 
cu a brinda excelente servicio durante 2018, y a comparti 
logronan di e hotel y asina creando vacacionnan memora- 
bel continuamente. 

E premionan a wordo otorga den varios categoria segun e 
puntonan di Medaya, un sistema caminda cu e huesped- 
nan ta duna nan feedback y esaki ta wordo comparti cu 
tur stakeholders, cu e deseo di interpreta e datonan y me- 
hora e funcionamento di e compania y tambe tur otro 
aspecto di satisfaccion di e cliente. 

E ganadornan di e ultimo kwartal di 2018 ta lo siguiente: 
E asociado mas menciona riba Medaya: Nixon Castillo; 
e nobato mas menciona, Lucienne Ras; e score cu mas a 
mehora, Housekeeping; mihor punto compara cu 2017, 
Activities Department; e mihor lunch cu tema ta Front 
Office y e punto cu mas a mehora y punto mas halto di 
AOS 2018 a bay pa Activities Department. 

E forum tambe a celebra e superheroenan di Front Office, 
Dominico Heyden, Gigi Jaranilla y Jhonier Castro; super- 
heroenan di Owners Services Nathalie Wouters y Desiree 
Henriquez; E superheroenan di Central Dispatch Nico- 
lasa Ventura, Miguel Martinez, Soledad Amaya, Adelmo 
Santiago y Rocio Velásquez y asociadonan cu a wordo 
promovi durante e luna di januari Sudi Guda, Sandra 
Campos, Amaris Werleman, David Maduro, Janet Reid, 
Adriana Danje y Nixon Castillo. 

E Executive Committee a probecha di e oportunidad pa 
revela e balornan nobo di e hotel, pa ser manteni na halto, 
y nan ta liheresa, aprecio, excelencia, integridad, inova- 
cion, obsesion cu e huespednan y continuamente scucha 
nan y test, mehora y personalisa nan experiencianan. 

Un pabien na tur e ganador y nominadonan pa continu- 
amente duna un excelente servicio, crea vacacionnan in- 
olvidabel p’e huespednan y un ambiente di trabao igual di 
memorabel p’e asociadonan. 

Pa motibo di problemanan tecnico 

Temporalmente 
Departamento di Salud 
Publico su acesibilidad 
via telefon ta limita 



FOR di dialuna mainta tempran Departamento di Salud Publico ta 
confrontando problema den nan sistema di comunicacion via nan 
number di telefon central 522-4200. 

Actualmente nos ta trahando pa soluciona e problema mas pronto 
posibel, pero no por bisa cu seguridad ainda con liher e problema lo 
wordo soluciona. P’e motibo alci ta pidi na comunidad comprencion 
pa cu esaki. 

Pa tuma contacto cu nos diferente seccionan por haci esaki via e 
siguiente numbernan. 

Servicio di Registracion 522-4259/522-4258 

Servicio di Warenkeuring en Hygiene 522-4272/522-4271 

Servicio di Malesanan Infeccioso 522-4241/522-4239 

Servicio Social Psiciatrico 522-4249 

Servicio di Finansa 522-4215 

Servicio Cuido di nos Grandinan 522-4341/522-4342 
Servicio Veterinario 585-0400 
Gele Koorts en Muskieten Bestrijding 585-5533 
Servicio Cuido Salud Hubenil 522-4294/522-4295 

Asina cu nos sistema di comunicacion ta optimal bek, nos sigur lo 
informa comunidad riba esalci. Di antemano danki p’e comprencion. 


Tryouts 2019 

Aruba Karate Bond 

DIRECTIVA di Aruba Karate Bond ta 
extende un invitacion na tur su miem- 
bronan pa participa n’e le tryout 2019. 
Miembronan interesa pa nan karatekanan 
forma parti di e seleccion ta lceda cordial- 
mente pa invita pa manda tur informa- 
cion pa Aruba Karate Bond no mas tarda 
cu diahuebs 21 di februari 2019. 

E tryout mes ta bay tuma lugar den 
weekend di 22 y 23 di februari 2019. 

Despues di un 2018 cu hopi reto, pero 
sigur fructifero, Aruba Karate Bond ta 
cla pa continua e trabounan. Cu e ekipo 
di coach den persona di Sensei Alberto 
Gonzalez Lujan (headcoach) y Sensei 
Luis Escalona (assistantcoach), Aruba 
Karate Bond tin tur confiansa cu lo forma 
su karatekanan pa nan yega na un nivel di 
karate halto. 

Ta haci uzo di e oportunidad pa recorda tur 
miembro di e exigencianan en conexion cu 
tryout, esta un pasporte Hulandes vigente, 
e edad minimo di 12 aña y grado 2kyu of 
mas halto. Mescos cu aña pasa, e testnan 
ta parti den dos parti. 

Diabierna 22 di februari ta tuma lugar e 
prome test na Stadion Guillermo Prospero 
Trinidad di 5or di atardi pa 7 or di anochi. 

E di dos test ta tuma lugar diasabra 23 
di februari na Maria College MAVO (den 
gymzaal) di 3or di atardi pa 5 or di atardi. 
Ambos test lo cuminsa cu un ‘warming 
up’. Despues di e sesion di warming up 
lo pasa pa diferente test den cual ta midi 
varios componente manera e flexibilidad, 
rapidez y forsa di cada karateka. 

Pa mas informacion por comunica cu Aruba 
Karate Bond, señora Janina Werleman, na 
karatebondaruba@gmail.com 

Badminton Aruba preparando pa torneo di Olimpiada Escolar 




BADMINTON Aruba a conoce un otro diasabra exitoso 
organisando su di tres workshop di e Olimpiada Escolar 
2019. Despues cu e ultimo dos simanan a enfoca riba 
e tecnicanan basico pa por practica badminton, e biaha 
aki a dedica atencion n’e parti competitivo di e deporte 
dinamico aki. 

Como parti di e preparacionan p’e torneo di Olimpia- 
da Escolar, a repasa e reglanan di competencia. Alabes a 
cuminsa traha riba e condiccion fisico p’asina despues e 
muchanan por hunga full un wega cu nan ekipo. 

E diasabranan cu ta bin lo sigui practica y prepara p’e 
torneo cu lo cuminsa dia 23 di maart benidero. Y tur 
hoben cu kier participa, pero cu no a inscribi ainda por 
haci esaki y bin practica riba diasabra di 9or pa 11 or na 
Centro Deportivo Playa. Pa mas informacion por yama 
Terence Sybesma na 593-6789. 

Shariska Winterdal a ricibi reconocimento di Prome Minister 



DIABIERNA 15 di februari, Prome Minister Evelyn Wever-Croes 
a ricibi bishita di Shariska Winterdal. Pa e Premier di Aruba ta un 
encurashamento y inspiracion cu hobennan door di nan persisten- 
cia ta logra cosnan grandi lagando ehempel tambe pa demas hoben 
riba nos isla. Shariska Winterdal na december ultimo a logra un 
hazaña deportivo fantastico door di core 500 lcm riba bais den 24 
ora y 27 minuut. Na e ocacion, Prome Minister a entrega Shariska 
un bunita recuerdo di Hende Muher di Excelencia. 

Prome Minister: “Locual cu a inspira mi hopi di e experiencia di 
Shariska Winterdal y e hazaña di 500 km ta e determinacion cu 
e tin. Ora e pone un meta, e ta bay p’e y no ta laga ningun hende 
strob’e. Persistencia! Ki bunita ehempel pa nos hobennan. Ta su 
pasion y determinacion a pone henter un comunidad uni y para su 
tras, sostene, y stimule. Union! Ki bunita ehempel pa nos comuni- 
dad. Y tur esaki pa yuda otronan”. 

Cu e hazaña aki, Shariska a recauda fondo pa yuda Fundacion 
Frank Polanco cu ta yuda huerfanonan. 


Charity Bazaar na Cruz 
Cora diabierna awor! 



Charity Bazaar na Cruz Cora Aruba ta 
habri, diabierna awor 22 di februari, 
2019 for di 10’or di mainta pa 2’or 
di merdia pa recauda fondo p’e Depar- 
tamento di Ayudo Social di Cruz Cora. 
Asina por tin fondo pa sigui yuda otro- 
nan den necesidad. 

E Charity Bazaar ta na Cruz Cora Aru- 
ba, Pedro Gallegostraat 14, Dalcota. 

Rocco Tjon: Princess Christina Beach Sport Complex pronto un realidad 



BEACH VOLLEY Y BEACH TENNIS 

Awe nos ta presente na San Nicolas pa hunto cu Min- 
ister di deporte anuncia e prome fase di e proyecto aki. 
E prome fase lo consisti di un compleho pa practica de- 
portenan di beach volleybal y beach tennis. Riba e potret 
añadi por wak con bunita e compleho lo lceda unabes cu 
e ta cla. 

MANEHO DI DEPORTE 

Amplia posibilidadnan pa hobennan por recrea y prac- 
tica deporte ta un aspecto cardinal di e maneho cu ta 
wordo hiba. 

Esaki nos ta wak bek tambe den e proyecto exitoso “Ho- 
ben activo hoben felis”. Na mes momento e ta fungi como 
un instrumento pa frena e desaroyonan social negativo. 

Un pabien na San Nicolas cu e proyecto aki cual lo wor- 
do ehecuta e aña aki ainda pa asina deporte por sigui 
crece na Aruba. 



AUGUSTUS 2018 nos a wordo acerca pa dirigentenan 
di Princess Christina sportzaal pa walc posibilidadnan 
pa transforma ex Don Bosco na San Nicolas den un area 
multifuncional cu facilidadnan deportivo. 

Hunto cu colega sr. Edgard Vrolijk, nos a acerca Minister 
di deporte sr. Dangui Oduber pa explora e posibilidadan 
ald. Y durante presupuesto 2019 a percura pa aloca fon- 
donan necesario pa den fase por realisa e proyecto aki. 

Homber hinca na 


De Olden Molen 




DIADOMIN GO madruga pa 4:05 AC (Centro di Alarma) 
ta notifica Central di Polis di un caso di hincamento cu a 
tuma lugar na De Olden Molen. Polis a wordo manda n’e 
sitio di e susedido. Eynan a bin encontra un homber hinca. 
Ambulance a presenta y a bay cu e victima. 

Den prome instante e no tabata mustra grave, pero despues 
hospital a informa cu su situacion a empeora. 

Recherche y Polis Teccnico a presenta n’e sitio pa haci nan 
investigacion. Tambe Yudanza p’e Victima (slachtofferhulp) 
a wordo notifica. E caso ta bao investigacion. 



Menos detencion durnnte 
Parada di Mucha Oranjestad 


Controlnan di Unidad Motorisa durante 
Parada di Mucha Oranjestad 

A para mas o menos 400 auto 

CONTROLNAN di Unidad Motorisa a sigi du- 
rante y despues di Parada di Nucha Oranjestad riba 
primeramente coremento bou influencia di alcohol. 
Unidad Motorisa a para diferente caminda di sali- 
da for di e parada. Rotonde Tarabana, rotonde Las 
Americas, Adriaan Lacle Boulevardad y De La Sall- 
estraat. 

A para mas o menos 400 auto y pone e chofernan 
supla dor di e alcocensor como e investigacion tem- 
porario. 

Di e 400 autonan 9 a surpasa 220 ugd y nan a wordo 
deteni y hiba warda pendiente di mas investigacion 
y un chofer a haya multa pa core sin rijbewijs. Dos 
di nan, nan rijbewijs a wordo kita. 


DIADOMINGO merdia pa 1:01 SMAC conhuntamente cu 
Cuerpo Policial a duna inicio di e parada di mucha na Oranjes- 
tad. 

140 Polis tabata riba pia pa mantene ordo y seguridad den 
Parada di Mucha Oranjestad. 

Diferente departamento di Cuerpo Policial a traha hunto e dia- 
domingo atardi aki manera: Mobiele Eenheid, Polis Uniforma, 
Departamento di Recherche, Personal Administrativo y e Co- 
mando Kamer. Tambe personal di CEA. 

E parada tabata tin 7 grupo cu un total di mas o menos 1400 
participante, E prome grupo a yega final (ex-DOW) pa 5:24 y 
e ultimo grupo a yega final pa 6:34 di atardi. 

E aña aki a conta cu 2 detencion, mientras aña pasa, 2018, ta- 
batin 16 detencion. 

Cuerpo Policial ta contento cu e resultado!!! 

Herbert "Bobby" Allee gran trompetista di oro a bay laga nos 


WILLEMSTAD -- AMAK a ricibl e noticia tristo cu 
Bobby Allee a fayecé, despues cu ultimo simannan e ta- 
bata sufri kebrante di salud. Bobby Allee durante su ul- 
timo 20 añanan sigur a establecé su mes na Hulanda y 
lamentablemente algun aña pasa el a pérdé su bista por 
completo. 

Locual si el a keda cun’e ta su stimacion p’e arte di musi- 
ca, cual el a practicá for di edad hóben. 

Bobby na edad hóben, tabata ricibi formacion n’e inter- 
nat di Broedernan di Brakapoti y aña el a cuminsá siña e 
técnicanan básico di trómpet. 

Bobby tabata un persona di hopi determinacion y cu- 
rashi y esey a pone cu den tempo córtico, musiconan 
grandi di e tempo ey manera Edgar Supriano, Juan Ca- 
melia y Shon Ma Salsbach a descubrié. Bobby no tabata 
den promé bista, pero si e tabata dominá e trómpet di tal 
forma cu e tabata toca tononan super halto riba e regis- 
ter di trómpet. 

Trompetista hopi grandi di Caribe tabata reconocé lcu 
Bobby tabata dominá e tononan super halto riba tróm- 
pet, y por a ser compará cu un Arthuro Sandoval. 

Bobby Allee a militá den diferente agrupacion musical 
manera San Jose, Estrellas del Caribe y tambe e orkesta 
di Toro Colina y durante su ultimo 6 añanan na Córsou, 
e tabata primera trómpet di Fecco’s Combo. 

Un persona cu a toca diferente aña cu Bobby ta Virgilio 
Sillee, tabatin contacto hopi estrecho cu Bobby y e ta- 
bata tene AMAK na altura di su estado di salud. 



Bobby tabata conoci pa su habilidad pa improvisá den 
tur género si musica y especialmente den e género di 
Jazz. E tabata un persona masha amabel y e no tabata 
un musico cu tabata pone sén na promé lugar, sino su 
contribucion n’e arte di musica. 

Na aña 2010, directiva di AMAK cu sosten di miembro- 
nan a dedicá Festival di Tumba na su persona y a manda 
busk’é for di Hulanda. Bobby y su famia a apreciá e gesto 
aki masha hopi. 

Bobby ta un persona lcende semper durante presenta- 
cionnan mester conta un ke otro “joke” pa crea e bon 
ambiente na momento di presentacionnan. 

Farándula di Córsou ta lamentá e noticia tristo aki y di- 
rectiva di AMAK na nómber di tur di miembronan ta de- 
seá e famia di Bobby hopi forsa n’e momentonan dificil 
aki. 

Nos ta sigur cu Todo Poderoso lo tin un lugar reserva pa 
Bobby den e orkesta celestial. Bobby sosegá na pas. 


Pueblo Soberano ta boga pa reanudá laso ku Guangdong 


WILLEMSTAD - Teniendo kuenta ku falta 10 luna pa e kon- 
trakt aktual ku PDVSA pa opera nos Refineria vense fin dje 
aña aki. Nos bisiña, Venezuela, ta na menos ku 70 kilometer 
for di nos i tin e reserva di petroli mas grandi di mundu. 
PDVSA a duna di konosé di ke sigui ku su aktividatnan despu- 
es di 31 di desémber di e aña aki, i ku nos Gobiernu a mustra 
di tin oido pa esei. E difikultatnan ku PDVSA (Venezuela) ta 
konfrontando ku suministro di krudo na nos refineria komo 
resultadonan di e embargonan imponé pa Merka. 

Gobiérnu Venezolano i Gobiernu di China tin lasonan komer- 
sial grandi riba diferente tereno pero en espesial riba tereno 


di Petroli. Transporte di krudo bou di bandera di barkunan 
Chines o barkunan di BP (British Petroleum) no ta afektá pa 
e sanshonnan di Merka kontra Venezuela. 

Guangdong Zengrong tin un “Heads of Agreement” firmá ku 
BP pa e proyekto di refineria di Kórsou i asina tin mas punto 
na fabor pa renegoshá ku Guangdong Zengrong. 

Cordoba ta urgi gobiernu pa rapidamente laga un delegashon 
hasi un bishita na China pa kombersá riba kontinuashon o 
renegosashon di e proyekto di Kórsou ku ta deskribi kaba 
den MOU. Nan sa ku di banda di China ainda tin apertura i 
disponibilidat pa yega na un solushon benefisioso pa Korsou. 

Análisis dje situashon aktual: 

Awor aki Kórsou ta hopi importante pa mundu 


KORSOU ta hañando e oportunidat pa disidi kon e ta bai 
den historia. Fortalesa di nos desendientenan ta depende di 
nos aktuashon awe. 

Korsou tabata semper un punto pa hopi desaroyo den nos 
region. Ora Simon Bolivar a entrega kaba ta na Korsou el a 
haña konosementu, sén, sosten militar i aliadonan ku e por a 
libera Gran Colombia. 

Asina tabatin hopi krisis den region, Korsou tabata impor- 
tante pa diferente partido. Hulanda tabata sa semper kon 
saka beneficio for di henter e situashon. Nunka no tabatin 
un gera pa yuda hende. 

Gera tabata pa posishona bo mes mas mihó den mundu pa 
bo por garantisa bo stabilidat. Kontrol den rekursonan ta 
sumamente importante. Rusia, India, China, USA i Europa 
ke domina. Venezuela a buska moda di domina Sur Amerika 
pero enoa logra pero Brasil ta biniendo duru aden pa kon- 
trola Sur Amerika. 

Ki ról Korsou ta bai hunga den e konflikto kaminda mundu 


kompletu ke domina Sur Amerika. Niun partido no por per- 
miti e otro drenta paso esun ku drenta Venezuela tin un ven- 
taha hopi grandi di domina Sur Amerika. 

Sur Amerika ta yen di materia prima ku dor di korupshon 
i falta di unión, nan no ta un di e potenshanan grandi na 
mundu sino un espasio ku otro gruponan ke domina pa saka 
nan benefisio. 

Korsou ta e yabi di e porta pa drenta Sur Amerika. 

Anto ta Reino ( Hulanda ) ta disidi over di defensa pa nos. 
Hulanda komo semper ta bai saka su benefisio for di e situ- 
ashon ald. 

Nos Minister president no tin niun noshon di defensa i nun- 
ka nan no a interesa di buska un hende pa konseha nan. Ki e 
pueblo di Korsou ta hasi pa mustra mundu ken nos ta, paso 
mundu ta opservando nos akshon. Si nos sostene Maduro i 
Guiado gana despues nan ta bisa nos no a sostene nan. Otro 
banda ta bira igual. 

NOS TA HOPIIMPORTANTE AWOR AIG PA MUNDU. 


Curatortambe a faya... 

Mester investigá for di awor kon a gasta 33 mion na InselAir 


WILLEMSTAD - E lider politiko di Partido Nashonal, sra. 
Ruthmilda Larmonie ta haña na su lugá pa instalá un kom- 
ishon independiente di konosedó di e materia di aviashon 
ald pa hasi un evaluashon en ekstenso riba alokashon di 
rekursonan di pueblo. Tur aktor envolvi ku toma di desis- 
hon mester asumi nan responsabilidat. Nórmalmente esaki 
ta enserá pa nan tuma nan retiro. 

Pero kon ta para ku nan responsabilidat pa duna kuenta i 
rason na momentu ku deldará e kompania bankarota? E re- 
sponsabilidat aki tambe ta kai tantu na banda di Gobiérnu, 
komo Komishon di Supervishon i e Curator envolvi. 

Tempu ku gobiernu a inyektá 33 mion florin den Inselair, e 
plaka pa salbaguardiá e kuponan di trabou. Nunka a bin un 
ldaridat kon e 33 mion i despues más fiansa atkerf a wórdu 
utilisá. Si akaso esaki a wórdu aloká pa solamente kumpli 
ku kreditornan sin a konsolidá e situashon fnansiero di e 
kompania, esaki tambe a resultá di ta un desaster pa e lcom- 
pania, su trahadónan i pueblo di Kórsou. 

Ta pesei PNP ta supliká pa un investigashon tuma lugá ta 
kon e montante en kuestion a wórdu gastá i asin’ei krea 
ldaridat ta ken mester karga responsabilidat pa e loke a bai 
robes. Esaki tal bes por ta por ehémpel e Komishon di Su- 
pervishon i e (ex) gerensia di Insel Air. 


Kon por ta posibel ku ni Komishon di Supervishon (ku ta 
wordu pagá pa su servisionan brindá) ni (ex) gerensia no 
tabata na altura ku e AOC a vense djabiérné ultimo. 

Esaki ta bira algu más serio ku si konsiderá ta kua ta e pros- 
eso i tempu envolvi pa por atkeri o prolongá un AOC. 
Partidonan menshoná mester asumi nan responsabilidat pa 
e “blunder” ald i e eventual bankarota di e kompania aki. 
Nan no solamente a faya ku reskate di e kompania despues 
ku a risibi un montante ku por a lanta un kompania nobo 
ku n’e, pero tambe ku mantenshon di operashon di e kom- 
pania i posiblemente atkisishon di un tersera parti ku lo 
por a saka Insel Air for di su situashon prekario. Aki tambe 
e Komishon di Supervishon i e (ex) gerensia a faya grave- 
mente. 

/ 

Ultimo tempu e Curator ta aktuando manera bosero di 
Insel Air pa tur area di responsabilidat di e kompania. Pero 
kon por ta posibel ku e Curator, ku ta responsabel pa super- 
visá e interésnan di e kreditornan no a sali na vanguardia di 
operashon di e kompania? 

Asta na promé luga na bagatelisá e echo ku e AOC lo bai 
kaduká i despues ku a aparesé dilanti Korte ta desapuntá ku 
e hecho ald? 

InselAir no a realisá nan meta ku e fiansa di 33 mion 


WILLEMSTAD - Despues ku a inyektá e suma di 33 mion 
florin di pueblo di Kórsou den InselAir, e lider politiko di 
Partido Nashonal ka sa si e metanan a realisá ku e fiansa. 
Lamentablemente PNP tin ku konstatá ku ningun meta 
pone dilanti no a bira realidat. 

Pues despues di e intento pa salbaguardiá eksistensha di 
Insel Air, ta no mas ku un kachi kachi di kompama a keda 
atras na bispu di un bankarota. 

E kompama no ta brindando ningun konektividat pa Kór- 
sou; aktualmente ningun avion ta operando i es más, asta e 
website ta inoperashonal. 

E fiansa no a hasi Insel Ar ni salu ni fuerte bék. Todo lo 
kontrario. Den un palabra bisa, e fiansa a kondusi e kom- 
pania na bispu un bankarota. 

Un análisis di e puntonan di salida i prosesonan entamá. 
Dos aña pasá e fiansa a wórdu otorgá pa sigurá konektivi- 
dat. Segun promé minister, si Insel Air lo a dal su porta sera, 
niun otro kompania aéreo por a yena e bashi ku lo a bai 
tin. E realidat ta ku otro kompanianan ku no tabata eksisti 


o mas childtu ku Insel Air ya a kuminsá bula, a bira más 
grandi ku Insel Ar i pronto más kompania lo brinda servisio 
pa ku nos destinashon. Pues e punto di salida di Gobiérnu 
dos aña pasá tabata totalmente robes. 

PNP por konldui di esaki ku merkado ta regulá su mes 
(yena e vasio) i ku Gobiérnu no mester interveni den un 
merkado ku ya tabatin, tin o lo por tin kompetensia; anto 
sigur esaki no mester sosodé ora tin personanan huridiko 
privá envolvi. 

Gobiérnu a faya flagrantemente!!! 

Ken ta duna kuenta i rason dje plaka ku gobiernu a “dump” 
den InselAir. Ounke no ku e mesun palabranan pero den 
tal sentido, e lidet politiko di Partido Nashonal a mustra ku 
ta kasi inkomprendibel ku Gobiérnu no a hasi un análisis 
promé si por a sera e kompania Insel Ar numa i na su luga 
lanta un kompania nobo (pa medio di un “doorstart”) ku 
e montante en kuestion. Na bon Papiamentu ta bisa “aki e 
Doctor a faya garafalmente!”. 


Porfin un Partido ta pone dede riba e herida: 

Gobiérnu a Faya Flagrantemente den Kaso di Insel Air! 


PORFIN un partido politiko ounlce sin asiento den 
parlamento, a pone dede riba e herida ku ta afektá In- 
selAir i ku a bai den koma bou di bista di Komishon di 
Supervishon, Gerensha i Kurator i ken sa ken mas. Pa 
e lider politiko di Partido Nashonal, nan tin ku asumi 
nan responsabilidat den e kaso di InselAir! 

PNP no ta mira futuro mas pa Insel Air, sigur despues 
di fayonan garafál kometé un tras di otro di e grupnan 
ariba menshoná i ta dos viktima a sufri i tin ku paga pa 
e fayonan kometé ku ta e trahadónan i pueblo di Kór- 
sou. 

PNP ta sugeri Gobiérnu i/o Parlamento pa laga hasi un 
investigashon di evaluashon pa trese na ldaridat i trans- 
parensia pa e viktimanan menshoná, pa evitá un ripit- 
ishon di kualkier akto similar den futuro serkano pero 
tambe pa pone e aktornan korespondiente responsabel 
pa nan fayonan garafál kometé. 

Inisio di involvimientu di Gobiérnu den Insel Air 
Dia 27 januari 2017, Gobiérnu di Kórsou a otorgá Insel 
Air un fiansa pa un suma di 33 mion pa esaki paga bék 


den 5 aña ku interés. E fiansa ald tabata destiná pa sal- 
baguardiá eksistensia di Insel Air, pero mas ku tur kos 
pa tin konektividat pa Kórsou. 

Promé minister a splika e tempu ei, si Insel Air dal 
porta sera no tin niun otro kompania aéreo pa yena e 
bashi lcu lo bai tin i ku e fiansa lo a hasi Insel Air finan- 
sieramente i operashonalmente salu i fuerte bék. 

Komo garantia riba e fiansa, Gobiérnu a optené entre 
otro e “pandrecht” i “vruchtgebruik” di 51% di alcshon- 
nan den e kompanianan ku ta forma parti di InselAir. 
(Ridikulo). 

Unda Insel Air ta para awe? 

Awe, dos aña despues nos tin ku konstatá lcu Insel Air 
a para bira kompania ku práktikamente a kaba na nada 
o posiblemente lo bati bankarota. E kompania ald ku 
tabata bula pa mas ku 15 destinashon, ku un flota di 
más di 15 avion i empleando más lcu 500 trahadó, ak- 
tualmente ta bulando 2 destinashon ku apenas 1 avion 
(lcu ultimamente ta pará na tera) i lcu algu menos ku 
100 (50 efektivamente) trahadó. 

no ta paga e tres puntonan 


Ningun momento a bisa ku 

WILLEMSTAD - Minister Konket aklarando kiko ta 
e realidat i kiko ta e notisia falsu lcu un sindikato dje 
unidat sindikal a lansa, a konfirmá ku ningun momento 
gobiernu no a bisa lcu no ta paga e tres puntonan lcu ta 
den tapara. 

Tur loke ela pidi ta komprenshon i pasenshi pa gobier- 
nu enfrenta e retonan grandisimo ku ta reina. 

Lo tuma un luna pa hasi un evaluashon dje aparato gu- 
bernamental i kasi sigur e pagonan lo keda realisá final 
di otro luna pero semper i kuantu bou di reserva. 

E minister a splika tambe ku Komishon di Supervishon 
finansiero di Kórsou no ta dikta kiko gobiernu por keda 
sin paga pasobra ta obligashon gobiernu tin pa paga i 
kumpli ku derechi di e amtenar. 

E minister a splika ampliamente ku e malestar lcu a 
reina a keda kreá pa un notisia falsu. 

I ora ela komunika direktamente lcu e amtenarnan, sin- 
dikatonan a yama reunion pa mañan pa akshon. 


Minister Konket ta insisti: 

Notisia sindikal 
falsu a krea 
ansiedat entre 
amtenarnan 

WILLEMSTAD - Den un sirkulario ku minister Konlcet 
a laga sirkulá for di djabierne ultimo despues di a nota 
e ambiente di ansiedat i hostil di amtenarnan ku ta kai 
bou di su ministerio, ela manda un splikashon por es- 
krito mesora pa eliminá e malestar aki. 

Djaweps e minister a bishita amtenarnan di su ministe- 
rionan i a nota e reakshon pa despues tuma nota di un 
mensahe digital lcu yen di mentira. 

E mes anochi ela haña yamada di otro amtenarnan lcu a 
atverti ku e situashon por sali for di man pasobra amte- 
narnan ta reldamando pisá. 

Nan a keda informá via mensahe sindikal ku gobiernu 
lo bai para Adaptashon di Kosto di Bida, skal di salario 
i 3% di prima di fakansi. 


Konket a splika tambe ku di otro banda hopi hende a 
aserké pa bisa ku no tin mester di mas akshon sindikal 
sigur no awor ku ela komunika ku CGOA lcu petishon 
pa yama un reunion awe mes riba e puntonan aki. 
Anunsio di yuda humanitario i a manda karta pa pre- 
mier i ta rekord’é ku e tin palabrashon 
A reuni ku un grupo di gabinete di promo minister di 
komunikashon i rampenbestrijding ku a lceda di bai 
duna informashon na pueblo riba e disposishon di pro- 
mé minister pa hub pa ayudo humanitario 
Nos tin di paga internamente si nos ta aseptá e posis- 
hon aki i awe 11 ’or sindikatonan lo reuni pa tuma po- 
sishon. 

A hasi yamada na tur sindikato di SSK i CGTC pa 
djaluna mainta 



E situashon a pone ku minister Konket mester a lcomu- 
nika direktamente ku e amtenarnan pa splika ku e karta 
lcu e mensahe ta referi na dje no ta bérdat. 

Djabierne mes ela traha un sirkulario splikando tur kos. 
Djarason ultimo Konseho di Minister a trata e tres pun- 
tonan despues di a haña konseho positivo di tur órgano 
di konsulta. 

Sinembargo a disidi pa wanta lcu e desishon pasobra tin 
palabrashon lcu Komishon di Supervishon Finansiero 
pa Korsou. E palabrashon ta ku ta hasi un “scan” promé 
dje aparato gubernamental i despues ta prosedé na ehe- 
lcutá e pagonan. 

Ne momento ei a haña klaridat pero awor algun dje sin- 
dikatonan ta insisti lcu e tipo di areglonan aki ta tema 
pa diskuti den CGOA i no pa desishon di Konseho di 
Minister unilateralmente. 

Maduro a ekspulsá delegashon serando tur bentana ku Europa 



'Jutt&uU & {pnematony 


Anffora 

- *qj 


Nos ta anuncia fayecimento di: 



Barend Suurendonk 

*21-05-1951 - 117-02-2019 


Gradicimento y invitacion 

Famia Everon kier a gradici tur famia y conocirnan cu a 
compaña nos durante e momentonan dificil aki di nos tata, 
welo y omo stima: 



Acto di entiero lo wordo anuncia despues. 

Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 



Sra. Causilia Elizabeth Henriquez 

"Causje"of"Chila" 

Boso muestra di atencion ta di hopi aprecio y un gran sosten 
pa nos. Un danki na un y tur cu a manda carchi, krans, 
donacion, whatsapp, email y a hasi yamada nan telefonico. 

Un danki special ta bay na dokter Jonkhof pa su atencion asina 
special pa mami durante mas di 10 aña, tambe na dokter 
Jacobs y full e team di 4 piso di H.O.H. Un danki tambe na AZV 
cu semper a para tras di mami pa cada un di su tratamentonan. 
Un danki aun mas grandi na full staff, personal y boluntarionan 
di Hospice Atardi cu a sa di duna mami paz, alegria, comforta- 
bilidad y hopi cariño te na su ultimo momento. Un danki hopi 
special pa e atencion, guia y bon servicio ricibi di Aurora 
Funeral Home. 

Boso muestra di atenshon tabata un gran Consuelo pa nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa 
Inmaculada Concepcion; 

diamars 19, diahuebs 21 y diasabra 23 di februari pa 7'or di 
anochi. 

Boso presencia ta altamente aprecia. 


Casper Damasco Everon 

Alaves kier a invita famia y conocirnan pa 2 santo sacrificio di 
mi sa na Inmaculada Concepcion na Santa Cruz cual lo tuma 
lugar: 

Diamars 19 februari 2019 pa 7:00 pm 
Diaranson 20 februari 2019 pa 7:00pm 
Diahuebs 21 februari 2019 lo tin resamento na cas pa descanso 
di su alma. 


Awora 

Shea Lichtenstein 

26 september 1937 - 15 februari 2019 
Den nomber di su 

Joyce Lichtenstein 
Adolf & Martha Lichtenstein 
Frieda Lichtenstein 
Ary & Amy Lichtenstein 
Yair Lichtenstein and Susanne von Saalfeld 
Daphne &Tom Ciolli 
Eli Varon and Robyn Contract 
Shira and Andrew Williams 
Jed, Oren, Rayna, Mason, Brooke, Lexi 
Kenzo Mcherowski 
Tambe kier menciona algun persona cu a demostra hopi 
dedicacion na Shea: 

James Lozano, Norma Simmon, Lydia Ruzeel, Roosje, Iba, Irena, 
Ruby, Roy, Hector y Jorge. 

Ta invita pa e acto di despedida cu lo tuma lugar: 

Dia: Diarazon, Februari 20,2019 
Condolencia di 2-4PM 
Lugar: Aurora Funeral Home 

E acto di entiero lo tuma luga 4:30 PM na cementerio hudiew 
después di servicio religioso. 

Shea a considera su mes un amigo, asesor y mentor pa hopi 
hende pa kende e mes tabatin hopi respet y aprecio, cu lo no 
tin espacio pa menciona cada un individualmente. 

Shea tabata hende di tur hende, un ser humano admira pa su 
humildad a pesar di su gran exito, aprecia pa su calidad 
humano sin distincion, un gran esposo, ruman, tio, 
amigo...hefe. Aruba ta perde un ciudadano ehemplar. 
Comercio ta perde un gran comerciante cu a traha y lucha duro 
cu tenacidad pa el a bira e exito cu lo keda pa semper e 
sinonimo di Shea Lichtenstein. Cu nos Shea stima descansa 
dushi den braza di Señor/ descansa na paz den Reino Celestial. 


Esposa: 

Rumannan: 

Subrinonan: 


Subsubrinonan: 

Primonan: 


CAEACAS - Den loke ku por ser 
deskribi komo un intento di suisi- 
dio politiko di parti di presidente 
Nicolás Maduro di Venezuela, ela 
ordená pa ekspulsá un delegashon 
di euro parlamentario for di su 
pais. 

Nan tabata na Venezuela riba invi- 
tashon di Asamblea Nashonal lcu 
ta e asamblea eligi i no e Asamblea 
Konstituyente chavista. 

Despues ku e delegashon a yega 
aeropuerto internashonal di Mai- 
quetia, funshonarionan a informá 
e lider dje delegashon lcu nan a 
chék ku Kansiyeria i ku Kansiye- 
ria a informá nan ku nan no tin 
pérmit pa drenta e pais. Nan no a 
duna e delegashon ningun motibu 
pakilco ta ekspulsá nan. 

E delegashon a yega Venezuela 
pa reuni ku presidente interino 
Juan Guaidó i tabata konsisti di 
e euro parlamentarionan Esteban 
González Pons, Gabriel Mato 
Adover, Esther de Lange, José 
Ignacio Salafranca Sánchez-Neyra 
i Juan Salafranca. For di momento 
ku e delegashon a hasi eskala na 
Santo Domingo, nan a atverti nan 
ku gobiernu venezolano lo ekspul- 
sá nan. 

Lider dje delegashon a transmiti 
un mensahe splikando lcu nan ta 
parlamentario i nan tin un invi- 
tashon ofisial di Asamblea Nasho- 
nal i si detené of ekspulsá nan, 
esaki definitivamente ta sera tur 
bentana pa Maduro i Union Eu- 
ropeo mester para tur kontakto ku 
gobiernu venezolano. Di manera 
ku despues lcu nan a yega nan 
mester a abordá un buelo di Iberia 
rumbo pa Madrid. 

Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 

